
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

54. Οργανισμός διοικητικών υπηρεσιών του Πολυτε¬ 
χνείου Κρήτης. 1 

55. Επαγγελματική κατοχύρωση των πτυχιούχων του 

Τμήματος Φιλοσοφίας της Σχολής Ανθρωπιστικών 
και Κοινωνικών Επιστημών του Πανεπιστημίου Πα- 
τρών. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 54 

Οργανισμός διοικητικών υπηρεσιών του Πολυτεχνείου 
Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 εδάφιο δ του Ν. 1566/85 «Δο¬ 
μή και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (Α' 167). 

β) Του άρθρου 20 του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α' 107). 

γ) Του άρθρου 2 παρ. 2 εδ. β υπεδ. ντου Ν. 2083/92 «Εκ¬ 
συγχρονισμός της Ανώτατης Εκπαίδευσης» (Α' 159). 

δ) Του άρθρου 29Ατου Ν. 1558/85 (Α' 137) όπως προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκεμετο άρθρο 1 παρ. 2ατου Ν. 2469/97 (Α'38). 

ε) Του Π .Δ. 81 /2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

στ) Της ΔΙΔΚ/Φ.1 /2/13773/15.7.2003 απόφασης του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Νίκο Μπίστη» (Β' 985) όπως τροποποιήθη¬ 
κε με τη ΔΙΔΚ/Φ. 1/2/14145/21.7.2003 όμοιάτης (Β' 1000). 
ζ) Της 1065956/863/Α0006/15.7.2003 απόφασης του 


Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών» (Β' 985). 

2. Τις προτάσεις της Συγκλήτου του Πολυτεχνείου Κρή¬ 
της (συνεδριάσεις 110/10.5.2001 και 117/5.10.2001). 

3. Το γεγονός ότι από τις προτεινόμενες διατάξεις προ- 
καλούνται επί του κρατικού προϋπολογισμού οι ακόλου¬ 
θες δαπάνες: 

α. Ετήσια δαπάνη ύψους 29.000 Ευρώ για την καταβολή 
των επιδομάτων θέσης ευθύνης. Η εν λόγω δαπάνη κατά 
μεν το έτος 2004 θα αντιμετωπιστεί από τις εγγεγραμμέ¬ 
νες πιστώσεις στους οικείους Κ.Α της ομάδας 0200 του 
προϋπολογισμού του ΥΠΕΠΘ (Ε.Φ. 19-250), κατά δε την 
επόμενη πενταετία από τις πιστώσεις που θα εγγράφο- 
νται κατ’ έτος στους εν λόγω Κ.Α.Ε 

β. Ετήσια δαπάνη ύψους 350.000 Ευρώ. Η εν λόγω δα¬ 
πάνη θα πραγματοποιείται κατά το χρόνο και το βαθμό 
πλήρωσης των συνιστώμενων και ανακατανεμομένων ορ¬ 
γανικών θέσεων. 

γ. Ετήσια δαπάνη συνολικού ύψους 17.000 Ευρώ από 
την προβλεπόμενη στο άρθρο 14 παρ. 4 του παρόντος με¬ 
ταφορά οκτώ (8) οργανικών θέσεων σε ανώτερη κατηγο¬ 
ρία, μετά την αποχώρηση των υπαλλήλων που υπηρετούν 
σ’ αυτές. Η δαπάνη έκτης αιτίας αυτής θα πραγματοποι¬ 
είται κατά το χρόνο αποχώρησης των ανωτέρω υπαλλή¬ 
λων και πλήρωσης των μεταφερόμενων θέσεων. Οι ανω¬ 
τέρω υπό στοιχεία (β) και (γ) δαπάνες θα αντιμετωπίζο¬ 
νται από τις πιστώσεις που θα εγγράφονται κατ’ έτος 
στους οικείους Κ.Α.Ε. της ομάδας 0200 του προϋπολογι¬ 
σμού του ΥΠΕΠΘ (Ε.Φ. 19-250). 

4. Τις 47/2004 329/2003 γνωμοδοτήσεις του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ -ΑΡΜΟΔΙΟΤΗΤΕΣ 

ΚΕΦΑΛΑΙΟ Α 
ΒΑΣΙΚΗ ΔΙΑΡΘΡΩΣΗ 

Άρθρο 1 

Γ ενικές Διατάξεις 

1. Οι διοικητικές υπηρεσίες του Πολυτεχνείου Κρήτης 
διαρθρώνονται σε Γενική Διεύθυνση, Διευθύνσεις, Τμή- 

ματα, Γραμματείες, Αυτοτελή Τμήματα και Αυτοτελή Γρα¬ 
φεία. 

2. Στο Ίδρυμα λειτουργεί Νομική υπηρεσία η οποία υπά¬ 
γεται απευθείας στον Πρύτανη και οι αρμοδιότητες της 
διέπονται από το άρθρο 14 του παρόντος. 

3. Στο Ίδρυμα λειτουργεί ως αυτοτελής και αποκεντρω¬ 
μένη υπηρεσία, η Βιβλιοθήκη, η οποία διέπεται από το άρ- 
θρο7, παρ. 7 του Ν. 1268/82 (Α'87) όπως τροποποιήθηκε 
με την παρ. 5α του άρθρου 49 του Ν. 1404/83. Η Βιβλιο¬ 
θήκη αντιστοιχεί διοικητικά με Διεύθυνση και υπάγεται ιε¬ 
ραρχικά στον Προϊστάμενο Γραμματείας. 

Άρθρο 2 

Διάρθρωση Διοικητικών Υπηρεσιών 

1. Η Γ ενική Διεύθυνση Διοικητικών και Τεχνικών Υπηρε¬ 
σιών, αντικείμενο της οποίας είναι ο προγραμματισμός 
των δραστηριοτήτων, ο εκσυγχρονισμός και ο συντονι¬ 
σμός λειτουργίας των Διευθύνσεων. 

(α) Ακαδημαϊκών Θεμάτων, 

(β) Διοικητικών Υπηρεσιών, 

(γ) Οικονομικών Υπηρεσιών 
(δ) Τεχνικών Υπηρεσιών και 

(ε) Διεύθυνση Τηλεπικοινωνιών, Δικτύων και Υπολογι¬ 
στικής Υποδομής. 

Οι Διευθύνσεις υπάγονται ιεραρχικά στην Γενική Διεύ¬ 
θυνση Διοικητικών και Τεχνικών Υπηρεσιών. Οι Διευθύν¬ 
σεις διαρθρώνονται διοικητικά σε Τ μήματα. 

2. Γ ραμματείες αποτελούν: 

α) η Γραμματεία Συγκλήτου και Πρυτανικού Συμβουλί¬ 
ου η οποία αντιστοιχεί από άποψη οργανωτική σε Τμήμα 
και υπάγεται ιεραρχικά στον Προϊστάμενο Γ ραμματείας. 

β) οι Γ ραμματείες Ακαδημαϊκών Τ μημάτων (μία για κάθε 
Τμήμα) οι οποίες αντιστοιχούν από άποψη οργανωτική σε 
Τμήματα. Οι Προϊστάμενοι των Γραμματειών των Ακαδη¬ 
μαϊκών Τ μημάτων προΐσταται του προσωπικού των Γ ραμ- 
ματειών τους και είναι υπεύθυνοι έναντι του Προέδρου 
του αντίστοιχου Τ μήματος για την ομαλή και εύρυθμη λει¬ 
τουργία της αντίστοιχης Γ ραμματείας. Οι Γ ραμματείες 
υπάγονται ιεραρχικά στον Προϊστάμενο Γ ραμματείας. 

γ) η Γραμματεία Ειδικού Λογαριασμού Κονδυλίων 
Έρευνας, η οποία διέπεται από την ισχύουσα νομοθεσία 
και αντιστοιχεί από άποψη οργανωτική με Τμήμα. Ο Ειδι¬ 
κός Λογαριασμός Κονδυλίων Έρευνας τελεί υπό τον 
έλεγχο και την εποπτείατης Συγκλήτου. 

3. Αυτοτελή Τμήματα: 

α) Τ μήμα Δημοσίων και Διεθνών Σχέσεων που υπάγεται 
ιεραρχικά στον Πρύτανη. 

4. Αυτοτελή Γ ραφεία: 

α) Γραφείο Πρύτανη, που υπάγεται ιεραρχικά στον 
Πρύτανη, 

β) Γραφείο Αντιπρυτάνεων, που υπάγεται ιεραρχικά 
στους Αντιπρυτάνεις, 

γ) Γραφείο Προϊστάμενου Γραμματείας, που υπάγεται 
ιεραρχικά στον Προϊστάμενο Γ ραμματείας, 
δ) Γ ραφείο Διασύνδεσης, που υπάγεται ιεραρχικά στον 
Πρύτανη 

Οι Διευθύνσεις και τα Τμήματα, τα αυτοτελή Τμήματα, 
τα αυτοτελή Γ ραφεία και οι Γ ραμματείες έχουν τις αρμο¬ 
διότητες που ορίζονται στα άρθρα 3-11. 

Άρθρο 3 

Διεύθυνση Ακαδημαϊκών θεμάτων 
1. Η Διεύθυνση Ακαδημαϊκών θεμάτων υποστηρίζει το 


εκπαιδευτικό έργο των Ακαδημαϊκών Τμημάτων συντονί¬ 
ζοντας θέματα κοινού ενδιαφέροντος και αποτελείτο επι¬ 
τελικό όργανο του Ιδρύματος σε θέματα Σπουδών. Απο¬ 
τελείτο σημείο αναφοράς εξωτερικών παραγόντων όταν 
απευθύνονται στο Ίδρυμα για θέματα σπουδών π.χ. πα¬ 
ροχή στατιστικών στοιχείων φοιτητών και σπουδών στο 
Υπουργείο Εθνικής Παιδείας και θρησκευμάτων, διεκπε¬ 
ραίωση δικαστικών αποφάσεων εγγραφής φοιτητών στο 
Πολυτεχνείο Κρήτης κ.λπ. Η Διεύθυνση Ακαδημαϊκών θε¬ 
μάτων συντονίζει επίσης όλες τις δραστηριότητες για την 
εκτύπωση των διδακτικών βιβλίων και των άλλων εκδόσε¬ 
ων του Ιδρύματος στοχεύοντας στην συνολική ή μερική 
κάλυψη των εκτυπωτικών αναγκών του Ιδρύματος. Η Δι¬ 
εύθυνση συγκροτείται από τα τμήματα: 

α) Σπουδών 

β) Δημοσιευμάτων και Τυπογραφείου 

γ) Φοιτητικής Μέριμνας 

2. Οι αρμοδιότητες των Τμημάτωντης Διεύθυνσης Ακα¬ 
δημαϊκών Θεμάτων είναι: 

α. Το Τμήμα Σπουδών: 

- Μεριμνά για την κοινοποίηση των αποφάσεων της Συ¬ 
γκλήτου καθώς και νόμων και διαταγμάτων που αφορούν 
εκπαιδευτικά θέματα στις Γ ραμματείες των Ακαδημαϊκών 
Τμημάτων. 

- Μεριμνά για την κοινοποίηση εγγράφων οδηγιών και 
διευκρινίσεων επί εκπαιδευτικών θεμάτων στις Γ ραμμα¬ 
τείες των Ακαδημαϊκών Τ μημάτων. 

- Μεριμνά για την συγκέντρωση των προγραμμάτων 
σπουδών όλωντων Ακαδημαϊκών Τμημάτων, παρακολου¬ 
θεί κάθε τροποποίησή τους και επιλαμβάνεται θεμάτων 
που σχετίζονται με τον κανονισμό σπουδών. 

- Συντονίζει την εκπαιδευτική δραστηριότητα των Ακα¬ 
δημαϊκών Τμημάτων, ιδιαίτερα σε θέματα ωρολογίων 
προγραμμάτων μαθημάτων και εξετάσεων, ανάπτυξης 
κοινού συστήματος διδακτικών μονάδων, κ.λπ. 

- Συντονίζει τις διαδικασίες που αφορούν τον καθορι¬ 
σμό εισακτέων, τις εγγραφές, μετεγγραφές, κατατακτή¬ 
ριες εξετάσεις και επιλύει τα θέματα που ανακύπτουν. 

- Μεριμνά, σε συνεργασία με τις Γ ραμματείες των Ακα¬ 
δημαϊκών Τμημάτων, για την κατανομή των αιθουσών και 
την συντονισμένη χρήση των εκπαιδευτικών χώρων. 

- Μεριμνά για την τήρηση αρχείου νομοθεσίας σχετικά 
με θέματα σπουδών και γνωμοδοτεί προς την κεντρική δι¬ 
οίκηση και τα Τμήματα επί παντός σχετικού θέματος που 
προκύπτει. 

- Μεριμνά για την κατάρτιση των πινάκων αριστούχων 
φοιτητών που δικαιούνται υποτροφία ή βραβείο από κλη¬ 
ροδοτήματα, σε συνεργασία με τις Γ ραμματείες των Ακα¬ 
δημαϊκών Τμημάτων. 

- Εισηγείται την αντιμετώπιση διαφόρων προβλημάτων 
που προκύπτουν σε σχέση με τις σπουδές. 

- Παρέχει κατευθύνσεις και οδηγίες για την έκδοση πι¬ 
στοποιητικών φοιτητικής κατάστασης ως και για την απο¬ 
νομή πτυχίων και λοιπών τίτλων. 

- Συντονίζει τις διαδικασίες για την ίδρυση νέων ακαδη¬ 
μαϊκών μονάδων καθώς και την κατάρτιση και έγκριση των 
κανονισμών λειτουργίας τους. 

- Μεριμνά για την παραγωγή στατιστικών στοιχείων που 
αφορούν την εκπαιδευτική διαδικασία όλου του Ιδρύματος. 

- Μελετά τα εκπαιδευτικά συστήματα διδασκαλίας άλ¬ 
λων κρατών, εξάγει πορίσματα και υποβάλλει σχετικές 
προτάσεις. 

β. Το Τμήμα Δημοσιευμάτων και Τυπογραφείου: 

- Φροντίζει για τη συλλογή των απαραίτητων για την έκ¬ 
δοση συγγραμμάτων στοιχείων και μεριμνά για την έκδο¬ 
ση και αναπαραγωγή τους. 

- Παρακολουθεί και προωθεί τις διαδικασίες για την 
προμήθεια των συγγραμμάτων και σημειώσεων καθώς 
και την διανομή τους από τα Ακαδημαϊκά Τμήματα. 

- Μεριμνά για την εκτύπωση ενημερωτικών δελτίων, 
φυλλαδίων, οδηγών σπουδών, επετηρίδων κ.λπ. σε συ¬ 
νεργασία με τις λοιπές υπηρεσίες του Ιδρύματος. 

-Παραλαμβάνειταδικαιολογητικάγιατην πληρωμή των 
συγγραφικών δικαιωμάτων, εκδίδει τις σχετικές καταστά¬ 
σεις και τις προωθεί για πληρωμή. 

- Διενεργεί μειοδοτικό διαγωνισμό για την επιλογή εξω¬ 
τερικών τυπογράφων, σε περίοδο αιχμής και φροντίζει 
για την ενταλματοποίηση των τιμολογίων τους από την Δι¬ 
εύθυνση Οικονομικών Υπηρεσιών. 

- Μεριμνά για τηνπρομήθειατου αναλώσιμου υλικού και 
των ανταλλακτικών σε συνεργασία με το τμήμα Προμη¬ 
θειών και εισηγείται την αγορά νέου εξοπλισμού. 

- Μεριμνά για τις πάσης φύσεως εκδοτικές εργασίες και 
φροντίζει για την επισκευή και καλή λειτουργία των μηχα¬ 
νημάτων. 

γ. Το Τμήμα Φοιτητικής Μέριμνας: 

- Παρέχει διοικητική υποστήριξη σε όλες τις δραστη¬ 
ριότητες του Ιδρύματος που έχουν σαν αντικείμενο την 
παροχή της εξυπηρέτησης του φοιτητή και καλύπτει τις 
διοικητικές δραστηριότητες τις φοιτητικής εστίας και του 
φοιτητικού εστιατορίου καθώς και την παροχή ενημέρω¬ 
σης σε θέματα υγείας και κοινωνικής πρόνοιας στους φοι¬ 
τητές. 

- Μεριμνά για την έκδοση της κάρτας σίτισης. 

- Μεριμνά για την επιλογή του εστιάτορα-αναδόχου, την 
κατάρτιση σύμβασης και την διενέργεια των πληρωμών 
αυτού. 

- Μεριμνά για την πιστή εφαρμογή της σύμβασης με τον 
εστιάτορα - ανάδοχο, ελέγχει την ποιότητα του διαιτολο¬ 
γίου και εισηγείται την βελτίωσή του. 

- Διεκπεραιώνειτα δικαιολογητικά ιατρικής, νοσοκομει¬ 
ακής και φαρμακευτικής περίθαλψηςτων δικαιούχων φοι¬ 
τητών προς έκδοση ενταλμάτων πληρωμής. 

- Συγκεντρώνει τις εγκεκριμένες από τα τμήματα αιτή¬ 
σεις για χορήγηση φοιτητικών δανείων, τις οποίες διαβι¬ 
βάζει στο Υπουργείο Εθνικής Παιδείας και Θρησκευμά¬ 
των. 

- Μεριμνά για όλα τα θέματα της φοιτητικής εστίας του 
Ιδρύματος και φροντίζει για την συντήρηση, αναβάθμιση 
και επέκταση του εξοπλισμού της. 

- Καταρτίζει, σύμφωνα με τον κανονισμό του Ιδρύματος 
και την σχετική νομοθεσία, τους πίνακες δικαιούχων επι¬ 
δότησης σίτισης και στέγασης φοιτητώντους οποίους και 
εισάγει στην Σύγκλητο για έγκριση. 

- Εισηγείται για την ενίσχυση του φοιτητικού εισιτηρίου 
και των φοιτητικών εκδρομών. 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 4 

Διεύθυνση Διοικητικών Υπηρεσιών 

1. Η Διεύθυνση Διοικητικών Υπηρεσιών είναι αρμόδια 
για όλα τα θέματα που σχετίζονται με το σύνολο του αν¬ 
θρώπινου δυναμικού του Ιδρύματος. Ειδικότερα ως προς 


το διοικητικό προσωπικό εισηγείται για την κατάλληλη 
αξιοποίηση, αναβάθμιση και ανάπτυξη αυτού ώστε να εί¬ 
ναι σε θέση να ανταποκριθεί στις αυξανόμενες απαιτή¬ 
σεις. Έχει την ευθύνη ενημέρωσης των αρχείων προσω¬ 
πικού με τις υπηρεσιακές μεταβολές, συγκροτείται δε 
από τις εξής μονάδες: 
α) Τμήμα Διδακτικού Προσωπικού 
β) Τμήμα Ε.Τ.Ε.Π. (Ειδικού Τεχνικού Εκπαιδευτικού 
Προσωπικού), Ε.Ε.ΔΙ.Π. (Ειδικού Εργαστηριακού Διδα¬ 
κτικού Προσωπικού) 
γ) Τμήμα Διοικητικού Προσωπικού 
δ) Τμήμα Διεκπεραίωσης και Αρχείου 
2. Οι αρμοδιότητες των Τμημάτωντης Διεύθυνσης Διοι¬ 
κητικών Υπηρεσιών είναι οι ακόλουθες: 
α) Το Τμήμα Διδακτικού Προσωπικού: 

- Έχει την ευθύνη για την εφαρμογή των διατάξεων της 
κείμενης νομοθεσίας που αναφέρεται σε θέματα της υπη¬ 
ρεσιακής κατάστασης των μελών του Διδακτικού Ερευ¬ 
νητικού Προσωπικού, του Επικουρικού Διδακτικού Προ¬ 
σωπικού, των Επισκεπτών Καθηγητών, των Εντεταλμένων 
Επίκουρων Καθηγητών και του προσωπικού που προ¬ 
σλαμβάνεται με το άρθρο 5του Π.Δ. 407/80 (Α'182) και ει¬ 
δικότερα: 

- Διεκπεραιώνει τις αποφάσεις των Ακαδημαϊκών Τμη¬ 
μάτων για την προκήρυξη νέων θέσεων μετά από τους 
αναγκαίους ελέγχους. 

- Μεριμνά για την κατάρτιση και προώθηση των ανα¬ 
γκαίων πράξεων διορισμού του Διδακτικού Προσωπικού. 

- Μεριμνά για την κατά νόμο άσκηση του ελέγχου νομι¬ 
μότητας των αποφάσεων για θέματα που σχετίζονται με 
τη μισθολογική εξέλιξη του διδακτικού προσωπικού και 
φροντίζει για την έγκριση των αποφάσεων. 

- Προβαίνει στον έλεγχο νομιμότητας των αποφάσεων 
των Γενικών Συνελεύσεων των Ακαδημαϊκών Τμημάτων 
για τη χορήγηση των πάσης φύσεως αδειών και φροντίζει 
για την έγκρισή τους. 

- Διεκπεραιώνει διοικητικώς θέματα παραιτήσεων, εξε¬ 
λίξεων, κινήσεων εκτός έδρας, εκπτώσεων εισιτηρίων, ια¬ 
τροφαρμακευτικής περίθαλψης, πολυθεσίας, κλπ. 

- Μεριμνά για την έκδοση πάσης φύσεως πιστοποιητι¬ 
κών. 

- Επιλαμβάνεται θεμάτων εφαρμογής πειθαρχικών δια¬ 
τάξεων. 

- Τηρεί τα προσωπικά μητρώα του Διδακτικού Προσω¬ 
πικού, τα ενημερώνει συνεχώς και πλήρως με όλες γενικά 
τις μεταβολές και παρέχει πληροφορίες επ’ αυτών. 

- Μεριμνά για την αντιμετώπιση των προσφυγών του Δι¬ 
δακτικού Προσωπικού στα Διοικητικά Δικαστήρια, σε συ¬ 
νεργασία με τη Νομική Υπηρεσία. 

β. Το Τμήμα Ειδικού Τεχνικού Εκπαιδευτικού Προσωπι¬ 
κού - Ειδικού Εργαστηριακού Διδακτικού Προσωπικού : 

- Έχει την ευθύνη για την εφαρμογή των διατάξεων της 
κείμενης νομοθεσίας, που αναφέρεται σε θέματα υπηρε¬ 
σιακής κατάστασης του Ε.Τ.Ε.Π.- Ε.Ε.ΔΙ.Π. 

- Διεκπεραιώνει τις αποφάσεις των Ακαδημαϊκών Τμη¬ 
μάτων για προκήρυξη νέων θέσεων Ε.Τ.Ε.Π.-Ε.Ε.ΔΙ.Π., 
μετά από αναγκαίους ελέγχους. 

- Μεριμνά για την κατά νόμο άσκηση του ελέγχου νομι¬ 
μότητας των αποφάσεωντων αρμοδίων οργάνωντων Ακα¬ 
δημαϊκών Τμημάτων για την εκλογή των μελών του ΕΤΕΠ- 
ΕΕΔΙΠ και φροντίζει για την κατάρτιση και προώθηση των 
αναγκαίων διοικητικών πράξεων διορισμού αυτών. 

- Προετοιμάζει τις αναγκαίες διοικητικές πράξεις σχετι¬ 
κά με τον διορισμό, πρόσληψη, μετάταξη, παραίτηση, συ- 
νταξιοδότηση, χορήγηση πάσης φύσεως αδειών, ιατρο¬ 
φαρμακευτική περίθαλψη. 

- Μεριμνά για την έκδοση πάσης φύσεως πιστοποιητι¬ 
κών. 

- Παρακολουθεί χρονικά την βαθμολογική και μισθολο- 
γική εξέλιξη των Ε.Τ.Ε.Π.-Ε.Ε.ΔΙ.Π. 

- Μεριμνά για την έκδοση των αναγκαίων διοικητικών 
πράξεων σχετικά με τη μονιμοποίηση, προαγωγή, χορή¬ 
γηση μισθολογικών κλιμακίων, χρονοεπιδομάτων και πα¬ 
ντός άλλου προβλεπομένου επιδόματος από την κείμενη 
νομοθεσία. 

- Μελετά τα προβλήματα υπηρεσιακής κατάστασης του 
προσωπικού και εισηγείται στα αρμόδια όργανα. 

- Τηρείτα προσωπικά μητρώα των Ε.Τ.Ε.Π.-Ε.Ε.ΔΙ.Π., τα 
ενημερώνει συνεχώς και πλήρως με όλες γενικά τις μετα¬ 
βολές και παρέχει πληροφορίες επ’ αυτών 

- Επιλαμβάνεται θεμάτων εφαρμογής πειθαρχικών δια¬ 
τάξεων. 

- Μεριμνά για την αντιμετώπιση των προσφυγών των 
Ε.Τ.Ε.Π.-Ε.Ε.ΔΙ.Π. στα Διοικητικά Δικαστήρια, σε συνερ¬ 
γασία με τη Νομική Υπηρεσία. 

γ) Το Τμήμα Διοικητικού Προσωπικού 

- Έχει την ευθύνη για την εφαρμογή της κείμενης νομο¬ 
θεσίας που αναφέρεται σε θέματα υπηρεσιακής κατά¬ 
στασης του διοικητικού προσωπικού (μονίμων υπαλλή¬ 
λων ή εργαζομένων με σύμβαση Ιδιωτικού Δικαίου) ειδι¬ 
κότερα δε: Παρακολουθεί, εντοπίζει και ιεραρχεί τις 
ανάγκες των διοικητικών υπηρεσιών σε προσωπικό κατά 
ειδικότητα, βαθμό και ειδικές γνώσεις και εισηγείται την 
καλύτερη δυνατή αξιοποίηση του υπάρχοντος διοικητι¬ 
κού προσωπικού. Καταρτίζει και εισηγείται προγράμματα 
ανάπτυξης και μετεκπαίδευσης του προσωπικού. Παρα¬ 
κολουθεί την στελέχωση των διοικητικών υπηρεσιών, 
προγραμματίζει τη ροή του ανθρώπινου δυναμικού καιει- 
σηγείται την ανακατανομή του προσωπικού, σε συνδυα¬ 
σμό με την δυνατότητα πλήρωσης κενών θέσεων. 

- Συντάσσει τον ετήσιο προγραμματισμό κάλυψης των 
κενών οργανικών θέσεων διοικητικού προσωπικού του 
Ιδρύματος, καθώς και τον προγραμματισμό πρόσληψης 
ωρομισθίου προσωπικού. 

- Μεριμνά για την έκδοση των αναγκαίων διοικητικών 
πράξεων σχετικά με τον διορισμό, πρόσληψη, μετάταξη, 
απόσπαση, τοποθέτηση, μετακίνηση, ανάθεση καθηκό¬ 
ντων, παραίτηση, συνταξιοδότηση, αξιολόγηση, χορήγη¬ 
ση πάσης φύσεως αδειών, ιατροφαρμακευτική περίθαλ¬ 
ψη. 

- Επιλαμβάνεται των συμβάσεων ανάθεσης έργου. 

- Μεριμνά για την έκδοση πάσης φύσεως πιστοποιητι¬ 
κών. 

- Καταρτίζει τις ετήσιες καταστάσεις προσωπικού και 
τους πίνακες προακτέων. 

- Μεριμνά για την έκδοση των αναγκαίων διοικητικών 
πράξεων σχετικά με την μονιμοποίηση, προαγωγή, χορή¬ 
γηση μισθολογικών κλιμακίων, χρονοεπιδομάτων και πα¬ 
ντός άλλου προβλεπομένου επιδόματος από την κείμενη 
νομοθεσία. 

- Μελετά τα προβλήματα υπηρεσιακής κατάστασης του 
προσωπικού και εισηγείται στο αρμόδιο όργανο. 

- Τηρεί τα προσωπικά μητρώα του διοικητικού προσω¬ 
πικού, τα ενημερώνει συνεχώς με όλες γενικά τις μεταβο¬ 


λές και παρέχει πληροφορίες επ’ αυτών. 

- Επιλαμβάνεται θεμάτων εφαρμογής πειθαρχικών δια¬ 
τάξεων. 

- Μεριμνά για την αντιμετώπιση των προσφυγών του δι¬ 
οικητικού προσωπικού στα Διοικητικά Δικαστήρια, σε συ¬ 
νεργασία με την Νομική Υπηρεσία. 

- Παρέχει γραμματειακή υποστήριξη στο Υπηρεσιακό 
Συμβούλιο διοικητικού προσωπικού. 

δ. Το Τμήμα Διεκπεραίωσης και Αρχείου: 

- Παραλαμβάνει την αλληλογραφία και πρωτοκολλεί τα 
κοινά και εμπιστευτικά έγγραφα, εισερχόμενα και εξερχό- 
μενα του Ιδρύματος, φροντίζει για την αποστολή της ει¬ 
σερχόμενης και εξερχόμενης αλληλογραφίας στους απο¬ 
δέκτες, επικυρώνει τα εξερχόμενα έγγραφα με την ένδειξη 
«πιστό αντίγραφο» και γραμματοσημαίνει την δια των Ελ¬ 
ληνικών Ταχυδρομείων αποστελλόμενη αλληλογραφία. 

- Μεριμνά για τηντήρησητου γενικού αρχείουτου Ιδρύ¬ 
ματος και αρχειοθετεί τα πρωτότυπα σχέδια των εξερχό- 
μενων εγγράφων. 

Άρθρο 5 

Διεύθυνση Οικονομικών Υπηρεσιών 

1. Η Διεύθυνση Οικονομικών Υπηρεσιών μελετά και ει- 
σηγείται προγράμματα οικονομικής υποστήριξης των 
δραστηριοτήτων του Πολυτεχνείου Κρήτης και των ανα- 
πτυξιακών προγραμμάτων του. Διερευνάτις δυνατότητες 
χρηματοδότησης μέσω του τακτικού προϋπολογισμού 
και του προϋπολογισμού των δημοσίων επενδύσεων, κα¬ 
θώς και την δυνατότητα χρηματοδότησης από άλλες πη¬ 
γές, κληροδοτήματα, έσοδα από συνεργασίες, επιδοτή¬ 
σεις Κοινοτικών Ταμείων κλπ. Παρακολουθεί και αναλύει 
τις δαπάνες του Ιδρύματος και εισηγείται τρόπους κατα¬ 
νομής των προβλεπόμενων εσόδων προς κάλυψη των επί 
μέρους δαπανών. Παρέχει υποστήριξη σε θέματα προμη¬ 
θειών, φροντίζει για την διαχείριση της κινητής και ακίνη¬ 
της περιουσίας του Ιδρύματος και προγραμματίζει τις 
εκταμιεύσεις ώστε αυτές να κινούνται μέσα στα πλαίσια 
των διαθεσίμων. Ασκεί προληπτικούς και κατασταλτικούς 
διαχειριστικούς ελέγχους, για την διασφάλιση των συμ¬ 
φερόντων του Ιδρύματος και έχει την ευθύνη για την έκ¬ 
δοση της μισθοδοσίας του Προσωπικού. 

2. Η Διεύθυνση συγκροτείται από τα Τμήματα: (α) Λογι¬ 
στηρίου καιΤαμείου, (β) Προμηθειών, (γ) Διαχείρισης Πε¬ 
ριουσίας, (δ) Μισθοδοσίας. 

3. Οι Αρμοδιότητες των Τμημάτων της Διεύθυνσης Οι¬ 
κονομικών Υπηρεσιών είναι: 

α. Το Τμήμα Λογιστηρίου και Ταμείου: 

- Συγκεντρώνει και επεξεργάζεται στοιχεία για την κα¬ 
τάρτιση ή αναμόρφωση του ετήσιου τακτικού προϋπολο¬ 
γισμού καθώς και αυτών του προγράμματος δημοσίων 
επενδύσεων, κληροδοτημάτων, ιδίων πόρων κλπ. και με¬ 
ριμνά για την έγκαιρη υποβολή τους για έγκριση ή τροπο¬ 
ποίηση. 

- Παρακολουθεί την εκτέλεση των προϋπολογισμών και 
υποβάλλει προτάσεις για τροποποιήσεις σε περίπτωση 
αποκλίσεων. 

- Επιμελείται και εισηγείται για την έγκριση των αιτου- 
μένων δαπανών από τα αρμόδια όργανα και διεκπεραιώ- 
νει τις εγκριτικές αποφάσεις. 

- Κατανέμει τα εγκεκριμένα ποσά δαπανών στους λογα¬ 
ριασμούς δαπανών των αποφάσεων της Συγκλήτου και 
των Γενικών Συνελεύσεων των Ακαδημαϊκών Τμημάτων, 
κατόπιν αποφάσεωςτου Πρυτανικού Συμβουλίου. 

- Επιμελείται για τη παροχή βεβαιώσεων σχετικά με την 
ύπαρξη πιστώσεων για την εκτέλεση των δαπανών του 
Ιδρύματος. 

- Εισηγείται για τη λήψη των μέτρων που απαιτούνται 
για την έγκαιρη χρηματοδότηση του Ιδρύματος από το 
κράτος και τους άλλους αρμόδιους φορείς. 

- Παραλαμβάνει αιτήσεις δαπανών έκτων μη κατανεμη- 
θέντων κονδυλίων και μεριμνά για την έγκρισή τους. 

- Αναλύει τη διαμόρφωση των δαπανών κατά τα προη¬ 
γούμενα έτη κατά δραστηριότητα και παρέχει σχετικά 
στοιχεία στην κεντρική διοίκηση, τα τμήματα και τις διοι¬ 
κητικές υπηρεσίες. 

- Ενημερώνει τα αρμόδια όργανα τόσο κατά τη διάρκεια 
της χρήσης για την πορεία των προϋπολογισμών, όσο και 
κατά το τέλος αυτής συντάσσοντας τον απολογισμό εσό¬ 
δων και εξόδων για κάθε οικονομικό έτος. 

- Παρέχει πληροφορίες και οδηγίες σε όλα τα τμήματα 
για την εκτέλεση των δαπανών και προβαίνει στην εκκα¬ 
θάριση και ενταλματοποίηση κάθε είδους δαπάνης. 

- Παραλαμβάνει τα δελτία παραγγελιών για την εκτέλεση 
δαπανών σε βάρος των προϋπολογισμών του Ιδρύματος 
και ελέγχει την ύπαρξη υπολοίπου του αντίστοιχου λογα¬ 
ριασμού κατά κατηγορία πραγματοποιούμενης δαπάνης. 

- Παραλαμβάνει όλα τα τιμολόγια και λοιπά παραστατι- 
κάτων διαφόρων αγορών, τα παραβάλλει μετά δελτία πα¬ 
ραγγελίας, ελέγχει τη νομιμότητα αυτών και εκδίδει τα 
εντάλματα πληρωμής και τις σχετικές επιταγές. 

- Ελέγχει την ύπαρξη προϋποθέσεων εκδόσεων ενταλ¬ 
μάτων προπληρωμής και προβαίνει στην έκδοσή τους. 

- Διενεργεί την ενταλματοποίηση και εκκαθάριση των 
δαπανών νοσηλείας και των συγγραφικών δικαιωμάτων 
από την δωρεάν διανομή διδακτικών βιβλίων και σημειώ¬ 
σεων στους φοιτητές, σε συνεργασία με την Διεύθυνση 
Ακαδημαϊκών Θεμάτων. 

- Τηρεί τους λογαριασμούς του Ιδρύματος και των κλη¬ 
ροδοτημάτων βάσειτου λογιστικού σχεδίου, στα υπάτου 
νόμου προβλεπόμενα λογιστικά βιβλία. 

- Επιμελείται για τη νόμιμη, ορθή και αιτιολογημένη κα- 
ταχώρηση των συμψηφιστικών και λογιστικών εγγραφών 
στα σχετικά βιβλία και καταρτίζει τον ισολογισμό του 
Ιδρύματος. 

- Μεριμνά για τη θεώρηση χρηματικών ενταλμάτων από 
την αρμόδια υπηρεσία του Ελεγκτικού Συνεδρίου. 

- Ευθύνεται για την διαχείριση της πάγιας προκαταβο¬ 
λής και την αποδέσμευση του διαθέσιμου ορίου. Σε περί¬ 
πτωση παροχής δικαιωμάτων διαχείρισης πάγιας προκα¬ 
ταβολής στα τμήματα, παρακολουθεί την κίνηση των λο¬ 
γαριασμών και την τήρηση των ορίων καθώς και την 
ταχεία έκδοση ενταλμάτων πληρωμής. 

- Αποστέλλει ειδοποιήσεις στους υπολόγους για εί¬ 
σπραξη των ενταλμάτων. 

- Τηρεί μητρώο υπολόγων και αρχείο δικαιολογητικών 
των ενταλμάτων. 

- Παρακολουθείτα διατιθέμενα χρήματα του ιδρύματος 
στις τράπεζες καθώς και τις αναληφθείσες υποχρεώσεις 
δαπανών και καταστρώνει το πρόγραμμα μετρητών. 

- Ρυθμίζει τις εγκρίσεις δαπανών στα πλαίσια των δια¬ 
θεσίμων του ιδρύματος. 

- Παραλαμβάνει τα αντίγραφα των λογαριασμών των 
τραπεζών προς έλεγχο και συμφωνία και προβαίνει στην 
σύνταξη της κατάστασης χρηματικής κίνησης του μηνάς 
βάσει των αναλυτικών καθολικών και λογαριασμών δαπα¬ 
νών και εσόδων. 


- Ελέγχει, πριν από την εξόφληση, τα χρηματικά εντάλ¬ 
ματα και τους άλλους τίτλους πληρωμής, όσον αφορά το 
νόμιμο και το έγκυρο των εντελλομένων δαπανών. 

- Αποστέλλει στους δικαιούχους ειδοποιήσεις για το πο¬ 
σό που πρόκειται να εισπραχθεί και ελέγχει τα πιστοποιη¬ 
τικά και τα λοιπά έγγραφα νομιμοποίησής τους. 

- Τηρεί τις ημερήσιες ταμειακές καταστάσεις εισπράξε¬ 
ων και πληρωμών, φυλάσσει τα σχετικά παραστατικά και 
τα υποβάλλει στο Ελεγκτικό Συνέδριο μέσα στις νόμιμες 
προθεσμίες. 

- Ενεργεί την είσπραξη των εσόδων, την πληρωμή των 
εξόδων, αποστέλλει τα μετρητά στην Τράπεζα της Ελλά¬ 
δος και προβαίνει στην συμφωνία ταμείου. 

- Συντάσσει καταστάσεις για τις κρατήσεις που έγιναν 
υπέρ του δημοσίου και τρίτων, σχετικά με κάθε εξοφλη- 
θέντα τίτλο πληρωμής. 

- Μεριμνά για την απόδοση των κρατήσεων μέσα στις 
προθεσμίες που προβλέπει ο νόμος, ως και για την απο¬ 
στολή στα ασφαλιστικά ταμεία αντιγράφων των μισθοδο- 
τικών και λοιπών καταστάσεων με σχετικά γραμμάτια κα¬ 
ταβολής των υπέρ αυτών κρατήσεων από τα εντάλματα 
που έχουν εξοφληθεί. 

- Φροντίζει για την αγορά και επικόλληση στα βιβλιάρια 
των μισθωτών των ενσήμων του Ι.Κ.Α. και των λοιπών 
ασφαλιστικών οργανισμών. 

- Μεριμνά για τη διασφάλιση των χρημάτων, των αξιών 
και των ενσήμων. 

- Μεριμνά για την αποστολή στη μηχανογραφική υπη¬ 
ρεσία της συνεργαζόμενης Τράπεζας των στοιχείων που 
χρειάζονται για την πίστωση των τρεχούμενων λογαρια¬ 
σμών των μισθοδοτούμενων. 

- Μεριμνά για την αποστολή των μισθοδοτικών κατα¬ 
στάσεων στο ταμείο πληρωμών, την εξόφλησή τους , και 
την κατάθεση του χρηματικού προϊόντος σε λογαριασμό 
στην συνεργαζόμενη Τράπεζα. 

- Παραλαμβάνει τα χρήματα για την πληρωμή της μι¬ 
σθοδοσίας από το Δημόσιο Ταμείο και φροντίζει για τις 
πληρωμές των αποδοχών. 

β. Το Τμήμα Προμηθειών: 

- Επιλαμβάνεται των πάσης φύσεως προμηθειών του 
Ιδρύματος, βάσει των μελετών και των προδιαγραφών 
που συντάσσουν τα αρμόδια τμήματα ή η Γενική Διεύθυν¬ 
ση Διοικητικών και Τεχνικών Υπηρεσιών. 

- Συγκεντρώνει τα υποβαλλόμενα αιτήματα, επεξεργά¬ 
ζεται και καταρτίζει ετήσια προγράμματα προμηθειών και 
τα υποβάλλει για έγκριση στα αρμόδια όργανα. 

- Μεριμνά για την εκτέλεση των προγραμμάτων αυτών. 

- Μεριμνά για την διενέργεια των μειοδοτικών διαγωνι¬ 
σμών προμηθειών ως και για την σύνταξη, υπογραφή και 
εκτέλεση των σχετικών συμβάσεων. 

- Προβαίνει σε διερεύνηση της αγοράς και παρέχει κάθε 
πληροφορία σχετικά με τους προμηθευτές, τις τιμές κ.λπ. 

- Μεριμνά για την εισαγωγή και εκτελωνισμό των εφο¬ 
δίων που εισάγονται απ' το εξωτερικό και για την χορήγη¬ 
ση δασμολογικών απαλλαγών. 

- Διαχειρίζεται τα πάσης φύσεως αναλώσιμα υλικά, τη¬ 
ρεί αποθήκη αγοραζομένων κοινών υλικών (π.χ. φωτοτυ¬ 
πικό χαρτί, γραφική ύλη, κλπ) και τα χορηγεί στους δικαι¬ 
ούχους κατόπιν αιτήσεώς τους. 

- Τηρεί αρχείο αγορών, συμβάσεων αγορών, ασφαλι¬ 
στηρίων συμβολαίων και εγγυητικών επιστολών, που 
αφορούν τις προμήθειες. 

- Μεριμνά για την εισαγωγή των αγοραζόμενων ειδών 
στο Ίδρυμα και για την παραλαβή τους από τις επιτροπές 
παραλαβής οργάνων και λοιπών υλικών. 

- Μεριμνά για την έγκαιρη, πλήρη και ακριβή καταγρα¬ 
φή στο βιβλίο απογραφήςτων μη αναλωσίμων υλικών που 
διαχειρίζονται οι υπηρεσίες του Ιδρύματος. 

- Παρακολουθεί και διεκπεραιώνει κάθε θέμα που αφο¬ 
ρά στην παραλαβή, διαχείριση, εκποίηση καταστροφή 
αχρήστου και γενικά κάθε είδους υλικού των υπηρεσιών 
του Ιδρύματος. 

- Συντάσσει και υποβάλλει στα αρμόδια όργανα απολο¬ 
γιστικά στοιχεία για την εκτέλεση των προγραμμάτων 
προμηθειών. 

γ. Το Τμήμα Διαχείρισης Περιουσίας: 

- Μεριμνά για την καταγραφή, εκκαθάριση, αξιοποίηση 
και διαχείριση των περιουσιών που καταλείπονται στο 
Ίδρυμα με κληρονομιές, καταπιστεύματα, κληροδοσίες, 
δωρεές ή με οποιονδήποτε άλλο τρόπο. 

- Μεριμνά για την καταγραφή, αξιοποίηση, και διαχείρι¬ 
ση του επιστημονικού εξοπλισμού του ιδρύματος, όπως 
βιβλίων, οργάνων, μηχανημάτων, εργαλείων κλπ., και της 
κινητής περιουσίας αυτού, όπως αξιογράφων και των λοι¬ 
πών κινητών αξιών που ανήκουν στην ίδια περιουσία του 
ιδρύματος. 

- Εισηγείται στα αρμόδια όργανα για κάθε θέμα που 
ανάγεται στην αποδοχή ή αποποίηση των κληρονομιών, 
καταπιστευμάτων και κληροδοσιών, ως και την σύναψη 
των συμβάσεων δωρεών. 

- Μεριμνά για την έρευνα και τον έλεγχο των τίτλων κυ¬ 
ριότητας των καταλειπομένων περιουσιακών στοιχείων 
(κινητών και ακινήτων), για την έκδοση και μεταγραφή των 
πράξεων που απαιτούνται για την απόκτηση κυριότητας 
από το Ίδρυμα, ως και για τη λήψη συντηρητικών μέτρων. 

- Καταρτίζει το κτηματολόγιο του Πολυτεχνείου Κρήτης 
και φροντίζει για την διαρκή ενημέρωσή του με κάθε 
επερχόμενη μεταβολή. 

- Εισηγείται για κάθε θέμα που ανάγεται στην αξιοποίη¬ 
ση των παραπάνω περιουσιών σύμφωνα με το σκοπό των 
διαθετών ή δωρητών, την κείμενη νομοθεσία και τις ειδι¬ 
κότερες αποφάσεις των αρμοδίων οργάνων του Ιδρύμα¬ 
τος. 

- Μεριμνά για την έγκαιρη προκήρυξη των διαγωνισμών 
για την εκμίσθωση των ακινήτων, κατάρτιση και δημοσί¬ 
ευση των σχετικών διακηρύξεων, εισήγηση στα αρμόδια 
όργανα για την κατακύρωση ή μη του αποτελέσματος των 
διαγωνισμών, κατάρτιση και υπογραφή των μισθωτηρίων 
συμβάσεων, τήρηση και διαρκή ενημέρωση του αρχείου 
φακέλων μισθωτών ακινήτων, επιδίωξη αναπροσαρμο¬ 
γής των μισθωμάτων (εξωδίκως ή δικαστικώς). 

- Μεριμνά για την πιστή τήρηση των όρων των μισθωτη¬ 
ρίων συμβάσεων από τους μισθωτές. 

- Μεριμνά για την επισκευή και συντήρηση των ακινήτων 
σε συνεργασία με την Διεύθυνση Τεχνικών Υπηρεσιών. 

- Τηρεί μητρώο αξιογράφων καιτο ενημερώνει συνεχώς 
με όλες τις μεταβολές. 

- Παρακολουθεί τις κληρώσεις ομολογιών. 

- Λαμβάνει κάθε πρόσφορο μέτρο για τον εντοπισμό και 
εξασφάλιση της νομής και κατοχής των καταλειπομένων 
περιουσιακών στοιχείων. 

-Μεριμνά για την έγκαιρη και νόμιμη είσπραξη όλωντων 
απαιτήσεων και δικαιωμάτων, που περιέχονται στις κλη¬ 
ρονομιές, καταπιστεύματα, κληροδοσίες και δωρεές. 


- Εισηγείται στα αρμόδια όργανα για την έγκαιρη βεβαί¬ 
ωση και είσπραξη των εσόδων, ως και για τη λήψη των ανα¬ 
γκαίων μέτρων εναντίον των καθυστερούντων οφειλετών. 

- Παρακολουθεί τις φορολογικές υποχρεώσεις των κλη¬ 
ρονομιών, κληροδοτημάτων, κληροδοσιών και δωρεών, 
μεριμνά για την εκπλήρωση του σκοπού και την εκτέλεσή 
τους και εισηγείται για την επωφελέστερη αξιοποίηση ή 
διάθεση αυτών, όταν δεν είναι δυνατό να πραγματοποιη¬ 
θεί η βούληση του διαθέτη ή δωρητή. 

δ. Το Τμήμα Μισθοδοσίας: 

- Τηρεί το μισθολογικό μητρώο του προσωπικού όλων 
των κατηγοριών και καταχωρείτις εκδιδόμενες, μέσω των 
Τμημάτων Διδακτικού Προσωπικού, Διοικητικού Προσω¬ 
πικού και ΕΤΕΠ-ΕΕΔΙΠ, διοικητικές πράξεις. 

- Μεριμνά για την απόδοση των κρατήσεων μέσα στις 
προθεσμίες που προβλέπει ο νόμος καθώς και για την 
αποστολή στα ασφαλιστικά ταμεία αντιγράφων των μι- 
σθοδοτικών και λοιπών καταστάσεων των υπέρ αυτών 
κρατήσεων. 

- Φροντίζει για την αγορά και επικόλληση στα βιβλιάρια 
των μισθωτών των ενσήμων του Ι.Κ.Α. και των λοιπών 
ασφαλιστικών οργανισμών. 

- Μεριμνά για την διασφάλιση των χρημάτων, των αξιών 
και των ενσήμων. 

- Μεριμνά για την αποστολή στη μηχανογραφική υπη¬ 
ρεσία της συνεργαζόμενης Τράπεζας των στοιχείων που 
χρειάζονται για την πίστωση των τρεχούμενων λογαρια¬ 
σμών των μισθοδοτούμενων. 

- Μεριμνά για την έγκαιρη αποστολή των μισθοδοτικών 
καταστάσεων στο ταμείο πληρωμών, την εξόφλησή τους 
και την κατάθεση του χρηματικού προϊόντος σε λογαρια¬ 
σμό της συνεργαζόμενης Τράπεζας. 

- Παραλαμβάνει τα χρήματα για την πληρωμή της μι¬ 
σθοδοσίας από το Δημόσιο Ταμείο και φροντίζει για τις 
πληρωμές των αποδοχών. 

- Εκδίδει καταστάσεις μισθοδοσίας των διδασκόντων με 
το Π.Δ. 407/80. 

- Συγκεντρώνει και επεξεργάζεται τα στοιχεία για την 
κατάρτιση του προϋπολογισμού της μισθοδοσίας. 

- Συντάσσει και υποβάλλει στατιστικά στοιχεία που αφο¬ 
ρούν μισθοδοτικά θέματα για ενημέρωση του Υπουργεί¬ 
ου Οικονομικών και Γενικού Λογιστηρίου του Κράτους. 

- Τηρεί αρχείο αναλυτικών φακέλων κατά εργαζόμενο, 
αντιγράφων πληρωμών Τραπέζης, κ.λπ. 

- Συντάσσει τα δελτία μεταβολών για τον Η/Υ, φροντίζει 
για εκτύπωση της μισθοδοσίας και προβαίνει στους σχε¬ 
τικούς ελέγχους. 

- Παρέχει στο οικείο τμήμα της Διεύθυνσης Τηλεπικοι¬ 
νωνιών, Δικτύων και Υπολογιστικής Υποδομής τις απα¬ 
ραίτητες πληροφορίες σχετικά με τις μεταβολές που 
αφορούν στη μισθοδοσία για τη ρύθμιση των παραμέ¬ 
τρων του προγράμματος. 

- Συνεργάζεται με τη Διεύθυνση Τηλεπικοινωνιών, Δι¬ 
κτύων και Υπολογιστικής Υποδομής για την προσαρμογή 
των προγραμμάτων σε περίπτωση αλλαγών των κανόνων 
υπολογισμού της μισθοδοσίας. 

- Ενημερώνει τις μισθολογικές μερίδες και εκδίδειτα πι¬ 
στοποιητικά αποδοχών και τις καταστάσεις φόρου εισο¬ 
δήματος. 

- Εκδίδει κάθε δεκαπενθήμερο αναλυτικά προσωπικά 
σημειώματα μισθοδοσίας για την ενημέρωση των μελών 
του προσωπικού όλωντων κατηγοριών. 

Άρθρο 6 

Διεύθυνση Τεχνικών Υπηρεσιών 

1. Η Διεύθυνση Τεχνικών Υπηρεσιών: 

- Καταρτίζει τον Προϋπολογισμό Δημοσίων Επενδύσε¬ 
ων που αφορά στα Τεχνικά Έργα, συντάσσει ή αναθέτει 
σε τρίτους την εκπόνηση πάσης φύσεως μελετών, δημο- 
πρατεί τα έργα και τα παρακολουθεί, μεριμνά για τις επι¬ 
μετρήσεις και τον ποιοτικό έλεγχο καθώς επίσης για την 
συντήρηση των έργων και των εγκαταστάσεων. 

- Εισηγείται προς τα αρμόδια όργανα τα θέματα αρμο- 
διότητόςτης. 

- Συγκεντρώνει τα δικαιολογητικά των δαπανών και τα 
υποβάλλει στην Διεύθυνση Οικονομικών Υπηρεσιών για 
έλεγχο και έκδοση ενταλμάτων πληρωμής. 

- Παρακολουθεί την διεκπεραίωση των μελετών, τηντή- 
ρηση των προθεσμιών για την εκτέλεση των έργων, την 
παραλαβή και εκκαθάριση των εργολαβιών. 

- Συγκεντρώνει τα στατιστικά στοιχεία των έργων και με¬ 
λετών. 

-Συντάσσει πρωτόκολλα εγκατάστασης εργολάβων, 
πρακτικά περατώσεως και εντολές επίβλεψης. 

- Παρέχει γραμματειακή υποστήριξη στο Τεχνικό Συμ¬ 
βούλιο. 

- Επιμελείται γιατηντήρηση και διαφύλαξη των φακέλων 
των μελετών και των έργων, για το κλείσιμο των φακέλων 
των έργων και τήρηση του αρχείου παλαιών εργολαβιών. 

- Τηρείτο πρωτόκολλο και το αρχείο της διεύθυνσης. 

2. Η Διεύθυνση συγκροτείται από τα Τμήματα: 

α. Μελετών 

β. Εκτέλεσης Έργων 

γ. Συντήρησης 

δ. Διοικητικής Υποστήριξης 

3. Οι αρμοδιότητες των Τμημάτων της Διεύθυνσης Τε¬ 
χνικών Υπηρεσιών είναι: 

α. Το Τμήμα Μελετών: 

- Υλοποιεί σε συνεργασία με τα άλλα Τ μήματα της Διεύ¬ 
θυνσης το ετήσιο πρόγραμμα μελετών και έργων. 

- Καθορίζει τις προδιαγραφές και συντάσσει τα κτιριο- 
λογικά προγράμματα για τις μελέτες. 

- Συντάσσει τις μελέτες σκοπιμότητας (επιστημονικά 
και οικονομικά στοιχεία) για την κατασκευή των έργων 
του Ιδρύματος σε σχέση με το γενικό κτιριολογικό σχέδιο 
του Πολυτεχνείου Κρήτης. 

- Καταρτίζει τις μελέτες εξοπλισμού των κτιρίων και συ¬ 
ντάσσει τις σχετικές προδιαγραφές για την προμήθειά 
τους. 

- Τηρεί αρχείο σχεδίων και μελετών και των λεπτομερει¬ 
ών κατασκευής. 

- Συντάσσει τα τεύχη δημοπράτησης ή τα ελέγχει όταν 
αυτά συντάσσονται από τρίτους και επιβλέπει όλες τις 
αρχιτεκτονικές, στατικές, ηλεκτρομηχανολογικές και 
λοιπές μελέτες ή τις εγκρίνει όταν συντάσσονται από τρί¬ 
τους. 

β. Το Τμήμα Εκτέλεσης έργων: 

- Επιβλέπει, ελέγχει και συντονίζει την εκτέλεση των έρ¬ 
γων και κάθε άλλη διαδικασία, που προβλέπεται από την 
νομοθεσία για την εκτέλεση δημοσίων έργων. 

- Μεριμνά για τη σύνταξη και έλεγχο των επιμετρήσεων, 
πρωτοκόλλων αφανών εργασιών, λογαριασμών, πρωτο¬ 
κόλλων νέων τιμών μονάδας, ανακεφαλαιωτικών πινά¬ 
κων, πρωτοκόλλων προσωρινής και οριστικής παραλα¬ 
βής και μεριμνά για την έγκρισή τους. 


- Ελέγχει την ποιότητα και την αναλογία των υλικών κα¬ 
θώς και την ποιότητα των κατασκευών. 

- Μεριμνά για την κατάρτιση, έλεγχο και επίβλεψη των 
εγκριθέντων προγραμμάτων εκτέλεσης έργων, ετήσιων 
και μακροπρόθεσμων. 

- Ελέγχει και μεριμνά για την καλή λειτουργία των κτι- 
ριακών, ηλεκτρομηχανολογικών εγκαταστάσεων και υπο¬ 
σταθμών του Ιδρύματος. 

γ. Το Τμήμα Συντήρησης : 

- Επιθεωρεί συνεχώς τις κτιριακές εγκαταστάσεις και ειση- 
γείται την εκτέλεση των αναγκαίων εργασιών συντήρησης. 

- Φροντίζει για την λειτουργία και την συντήρηση όλων 
των εγκαταστάσεων, ιδίως δε των ανελκυστήρων, κλιμα¬ 
τιστικών εγκαταστάσεων, λεβητοστασίων, ηλεκτρικών δι¬ 
κτύων και υποσταθμών, αντλιοστασίων, δικτύων ύδρευ¬ 
σης, οδικού δικτύου και μεριμνά γιατηντήρηση των σχε¬ 
τικών μητρώων λειτουργίας. 

- Φροντίζει για την σωστή λειτουργία και την αποκατά¬ 
σταση βλαβών σε οπτικές ίνες και καλώδια που χρησιμο¬ 
ποιούνται σε Τηλεπικοινωνίες και Δίκτυα και βρίσκονται 
στα προσπελάσιμα υπόγεια κανάλια του Ιδρύματος, σε 
συνεργασία (όπου χρειάζεται) με την Διεύθυνση Τηλεπι¬ 
κοινωνιών, Δικτύων και Υπολογιστικής Υποδομής. 

- Μεριμνά για τη λειτουργία αποθήκης ανταλλακτικών 
και υλικών για τις ανάγκες των εργασιών συντήρησης και 
καθαρισμού. 

- Συντάσσει μηνιαία πρωτόκολλα για την ανάλωση των 
υλικών, που διατίθενται από την αποθήκη. 

- Μεριμνά για την κατάρτιση και επίβλεψη εφαρμογής 
των εγκριθέντων ετήσιων προγραμμάτων συντήρησης 
των κτιρίων και εγκαταστάσεων του Ιδρύματος. 

- Επιμελείται για την εκτέλεση των έργων συντήρησης 
και ανάπτυξης του πρασίνου. 

- Μεριμνά γιατον καθαρισμό και ευπρεπισμό των χώρων 
πρασίνου. 

- Εποπτεύει τα συνεργεία στα οποία ανατίθενται εργα¬ 
σίες καθαρισμού, φύλαξης, συντήρησης των εγκαταστά¬ 
σεων όπως επίσης και ανάπλασης και ανάπτυξης χώρων 
πρασίνου. 

- Εποπτεύει το προσωπικό Επιστασίας, Καθαριότητας 
και Εργατικού Προσωπικού. 

- Μεριμνά για την έγκαιρη απομάκρυνση των απορριμ¬ 
μάτων και κάθε άχρηστου υλικού από τους χώρους του 
Ιδρύματος. 

- Τηρεί αποθήκη του προς εκποίηση αχρήστου υλικού. 

- Παραλαμβάνει τους προς καθαρισμό και φύλαξη τά- 
πητεςτου Ιδρύματος και τηρεί το σχετικό βιβλίο παραδό- 
σεως και παραλαβής. 

- Μεριμνά για την απρόσκοπτη λειτουργία των κοινο¬ 
χρήστων εγκαταστάσεων. 

- Μεριμνά για την εκτέλεση όλων εκείνων των απαραι¬ 
τήτων εργασιών, όπως μεταφορά και τοποθέτηση επί¬ 
πλων, που διασφαλίζουν μια διαρκή ετοιμότητα χρήσης 
όλων των εγκαταστάσεων. 

- Έχει την ευθύνη όλου του προσωπικού φύλαξης. 

- Λαμβάνει κάθε μέτρο προκειμένου να περιοριστούν 
φθορές της περιουσίας του Ιδρύματος. 

- Ενεργεί για την απομάκρυνση από τους χώρους του 
Ιδρύματος κάθε τρίτου που προκαλεί ζημιές στις εγκατα¬ 
στάσεις. 

- Μεριμνά για τη φύλαξη των εγκαταστάσεων του Ιδρύ¬ 
ματος από κακή χρήση, φθορά, κλοπές, κλπ. 

- Ελέγχει τους εισερχόμενους τρίτους στις εγκαταστά¬ 
σεις και φροντίζει για την τήρηση των κανονισμών κυκλο¬ 
φορίας στο χώρο του Ιδρύματος. 

- Εποπτεύει τους οδηγούς των αυτοκινήτων του Ιδρύ¬ 
ματος εκτός αυτών των Πρυτανικών Αρχών. 

- Ρυθμίζει κάθε θέμα που αφορά την κίνηση και διάθεση 
των μεταφορικών μέσων που διαθέτει το Πολυτεχνείο 
Κρήτης. 

- Διενεργεί έλεγχο για τοντρόπο χρησιμοποίησής τους. 

- Φροντίζει για τον ανεφοδιασμό τους σε καύσιμα και 
ελαιολιπαντικά και παρακολουθεί την κανονική κατανά¬ 
λωσή τους. 

- Εισηγείται για την προμήθεια των αναγκαίων υλικών 
και ανταλλακτικών. 

- Μεριμνά για την συντήρηση και επισκευή των αυτοκι¬ 
νήτων και γενικά κάνει όλες τις απαραίτητες ενέργειες 
προκειμένου να διασφαλιστεί η διαρκής ετοιμότητά τους. 

δ. Το Τμήμα Διοικητικής Υποστήριξης: 

- Μεριμνά για την διεκπεραίωση της αλληλογραφίας 
της Τεχνικής Υπηρεσίας. 

- Παρέχει γραμματειακή υποστήριξη στο Τεχνικό Συμ¬ 
βούλιο. 

- Τηρείτο αρχείο εγγράφων. 

- Παρακολουθεί την κίνηση των πιστώσεων των έργων 
και μελετών. 

- Συντάσσει στατιστικούς πίνακες και συλλέγει στατι¬ 
στικά στοιχεία, σε σχέση προς τις αρμοδιότητες της Τε¬ 
χνικής Υπηρεσίας. 

- Παρακολουθεί τα νομικής φύσεως θέματα τα οποία 
προκύπτουν κατά την εκτέλεση των έργων ή τον έλεγχο 
των μελετών και παρέχει σχετικές πληροφορίες και στοι¬ 
χεία στο Νομικό Σύμβουλο του Ιδρύματος. 

- Παρέχει διοικητική υποστήριξη για την δημοπράτηση 
των κάθε είδους έργων και μελετών καθώς και για την κα- 
τακύρωση ή επανάληψη των διαγωνισμών. 

- Μεριμνά για την κατάρτιση και υπογραφή των συμβά¬ 
σεων για εκτέλεση μελετών και έργων καθώς και για την 
εγκατάσταση των αναδοχών. 

- Ελέγχει τα δικαιολογητικά πληρωμής έργων και μελε¬ 
τών. 

- Μεριμνά για την τήρηση αρχείου νομοθεσίας σχετικής 
με τα έργα και τις μελέτες και παρέχει κάθε σχετική πλη¬ 
ροφορία. 

Άρθρο 7 

Διεύθυνση Τηλεπικοινωνιών, Δικτύων 
και Υπολογιστικής Υποδομής 

1. Αντικείμενο της Διεύθυνσης είναι η υποστήριξη του 
Ιδρύματος σε δίκτυα υπολογιστών, σε τηλεπικοινωνίες, 
καθώς και η υποστήριξη της λειτουργίας, της συντήρη¬ 
σης και της διαρκούς αναβάθμισης της υπολογιστικής 
υποδομής του. Η Διεύθυνση συγκροτείται από τα Τμήμα¬ 
τα : 

α. Τηλεπικοινωνιών και Δικτύων 

β. Εκπαιδευτικής Υπολογιστικής Υποδομής 

γ. Διοικητικής Υπολογιστικής Υποδομής 

2. Οι αρμοδιότητες των Τμημάτων της Διεύθυνσης Τη¬ 
λεπικοινωνιών, Δικτύων και Υπολογιστικής Υποδομής εί¬ 
ναι : 

α. Τμήμα Τηλεπικοινωνιών και Δικτύων: 

- Φροντίζει για τις τηλεφωνικές συνδέσεις και τη συντή¬ 
ρηση των τηλεφωνικών γραμμών στις πάσης φύσεως 
υπηρεσίες του Ιδρύματος. 


- Μερινά για τη συντήρηση και λειτουργία των Τηλεφω¬ 
νικών Κέντρων καθώς και την ομαλή λειτουργία των εξω¬ 
τερικών γραμμών του Ιδρύματος. 

-Φροντίζει για τη λειτουργία, αναβάθμιση και επέκταση 
του δικτύου κορμού των υπολογιστών του Ιδρύματος, με 
σκοπό την απρόσκοπτη δικτυακή σύνδεση σε ικανοποιη¬ 
τικές ταχύτητες όλων των Τμημάτων. 

- Έχει την ευθύνη της ομαλής λειτουργίας του Ηλε¬ 
κτρονικού Ταχυδρομείου, καθώς και των υπηρεσιών για 
απομακρυσμένη πρόσβαση χρηστών στο δίκτυο, και την 
διατήρηση ενημερωμένης ιστοσελίδας του Πολυτεχνείου 
Κρήτης. 

- Φροντίζει για την ασφάλεια των δικτύων και των υπο¬ 
λογιστών του Ιδρύματος από κακόβουλες ηλεκτρονικές 
επιθέσεις και συνεργάζεται με αντίστοιχες υπηρεσίες άλ¬ 
λων Α.Ε.Ι. για αντιμετώπιση επιθέσεων σε εθνική έκταση. 

- Παρέχει συμβουλευτικό έργο εντός του Πολυτεχνείου 
Κρήτης για καλύτερη προστασία των δικτύων τηλεπικοι¬ 
νωνιών του Ιδρύματος. 

- Φροντίζει για την εγκατάσταση, συντήρηση, αναβάθ¬ 
μιση και λειτουργία υποδομής για τηλεδιάσκεψη, τηλεκ- 
παίδευση καθώς και άλλες αντίστοιχες υπηρεσίες που θα 
χρειαστούν στο μέλλον. 

- Εισηγείται στα αρμόδια όργανα του Πολυτεχνείου 
Κρήτης όσον αφορά θέματα ασφάλειας δεδομένων, πο¬ 
λιτικής για διαχείριση δικτυακών πόρων και τηλεφωνικής 
υποδομής κ.λ.π. και υλοποιεί τις αποφάσεις των αρμό¬ 
διων προς τούτο οργάνων. 

- Το Τμήμα παρέχει τεχνογνωσία στις ακαδημαϊκές μο¬ 
νάδες για θέματα λειτουργίας δικτύων, υπολογιστών και 
ασφάλειας δεδομένων. 

- Π αρέχει σε συνεργασία με τις αρ μόδιες υπη ρεσίες το υ 
Ιδρύματος δικτυακή υποστήριξη για συστήματα αυτόμα¬ 
της πρόσβασης σε χώρους, συστήματα πυρανίχνευσης 
και ασφάλειας κ.λπ., των οποίωντα δεδομένα μετάγονται 
από το δίκτυο κορμού του Ιδρύματος. 

β. Τμήμα Εκπαιδευτικής Υπολογιστικής Υποδομής : 

- Φροντίζει για την λειτουργία του Μηχανογραφικού Κέ¬ 
ντρου του Πολυτεχνείου Κρήτης (Π.Δ. 1136/24.9.1981 
ΦΕΚ 280 τ.Α') και παρέχει υποστήριξη στο έργο της Επι¬ 
τροπής Μηχανογραφικού Κέντρου απάτην οποία και επο¬ 
πτεύεται. 

- Μεριμνά για την λειτουργία, συντήρηση και διαρκή 
αναβάθμιση των ομάδων υπολογιστών καθώς και του 
εξειδικευμένου λογισμικού τους που χρησιμοποιούνται 
για προπτυχιακή και μεταπτυχιακή εκπαίδευση και την 
διαρκή διαθεσιμότητα της υποδομής αυτής στην Πολυτε- 
χνειακή Κοινότητα. 

- Φροντίζει για την απρόσκοπτη λειτουργία του Μηχα¬ 
νογραφικού Κέντρου και των αιθουσών διδασκαλίας του 
προς εξυπηρέτηση των εκπαιδευτικών αναγκώντου Ιδρύ¬ 
ματος σε εικοσιτετράωρη βάση. 

- Το Τμήμα εγκαθιστά, συντηρεί και αναβαθμίζει κεντρι¬ 
κούς εξυπηρετητές για αρχεία χρηστών και λογισμικό και 
διατηρεί πλήρες σύστημα αρχειοθέτησης/ ανάκτησης 
(όαοΙ<υρ/Γθ5ίθΓθ) για ομαλή επαναλειτουργία σε περίπτω¬ 
ση αστοχιών στο υλικό ή λογισμικό των υπολογιστών. 

- Παρέχει υποστήριξη υποδομής εξειδικευμένων συ¬ 
στημάτων και λογισμικού π.χ. εξειδικευμένες συσκευές 
εισόδου/εξόδου, εξειδικευμένα εργαλεία γραφικής κ.λ.π. 

- Διατηρεί δανειστική αποθήκη ηλεκτρονικού εκπαιδευ¬ 
τικού οπτικοακουστικού υλικού, διαχειρίζεται το τοποθε- 

τημένο σε αίθουσες του μηχανογραφικού κέντρου εκπαι¬ 
δευτικό υλικό και μερινά για τη συντήρησή του. 

- Παρέχει τεχνογνωσία στις ακαδημαϊκές μονάδες για 
θέματα λειτουργίας υπολογιστών. 

- Εισηγείται στα αρμόδια όργανα του Πολυτεχνείου 
Κρήτης όσον αφορά θέματα ακαδημαϊκής υπολογιστικής 
υποδομής. 

γ. Τμήμα Διοικητικής Υπολογιστικής Υποδομής: 

- Μεριμνά για τη λειτουργία συντήρηση, επέκταση και 
αναβάθμιση των υπολογιστών και λογισμικού των Διοικη¬ 
τικών υπηρεσιώντου Πολυτεχνείου Κρήτης, όπως η Πρυ¬ 
τανεία, όλες οι Διευθύνσεις του Ιδρύματος, οι Γραμματεί- 
ες των Ακαδημαϊκών Τμημάτων κ.λπ. 

- Καθορίζει την απαραίτητη στρατηγική αρχειοθέτησης 
και ανάκτησης δεδομένων ανά Υπηρεσία και φροντίζει για 
την αδιάλειπτη λειτουργία της φυσικής υποδομής. 

- Φροντίζει ώστε παλαιότερα δεδομένα να είναι διαθέ¬ 
σιμα σε ψηφιακή μορφή π.χ. βαθμοί φοιτητών, οικονομικά 
στοιχεία και συμβατά σε νέα συστήματα λογισμικού ή και 
υλικού. 

- Μεριμνά για την αύξηση της παραγωγικότητας των Δι¬ 
οικητικών Υπηρεσιών με εισαγωγή ή και παραγωγή νέων 
πακέτων λογισμικού. 

- Παρέχει τεχνογνωσία στις διοικητικές μονάδες για θέ¬ 
ματα λειτουργίας υπολογιστών. 

- Εισηγείται στα αρμόδια όργανα όσον αφορά θέματα 
καλύτερης λειτουργίας των μηχανογραφημένων υπηρε¬ 
σιώντου Πολυτεχνείου Κρήτης. 

Άρθρο 8 
Γ ραμματείες 

1. Η Γραμματεία Συγκλήτου και Πρυτανικού Συμβουλί¬ 
ου έχει τις εξής αρμοδιότητες: 

- Συγκεντρώνει τα θέματα που απευθύνονται προς τη 
Σύγκλητο ή το Πρυτανικό Συμβούλιο, αντίστοιχα, καταρ- 
τίζουντις ημερήσιες διατάξεις των συνεδριάσεωντων ορ¬ 
γάνων αυτών, σε συνεργασία με τον Πρύτανη και απο¬ 
στέλλουν τις προσκλήσεις στα μέλη. 

- Επιμελείται την τήρηση των πρακτικών των συνεδριά¬ 
σεων, φροντίζει για την έκδοση αποσπασμάτων ή αντι¬ 
γράφων των πρακτικών με τις αντίστοιχες αποφάσεις και 
προβαίνει στις σχετικές κοινοποιήσεις. 

- Φροντίζει για την επικύρωση των πρακτικών των ως 
άνω συνεδριάσεωντηντήρηση αρχείου αυτών, καθώς και 
την χορήγηση αντιγράφων. 

- Επιμελείται της διαδικασίας συγκρότησης συλλογικών 
Διοικητικών Οργάνων του Ιδρύματος (Συγκλήτου, Πρυτα- 
νικού Συμβουλίου, Συμβουλίων Επιτροπών) και της εκλο¬ 
γής Πρυτανικών Αρχών και Προέδρων Ακαδημαϊκών Τμη¬ 
μάτων. 

- Διεκπεραιώνει κάθε άλλο θέμα που αφορά την λει¬ 
τουργία του οικείου οργάνου. 

2. Η Γραμματεία Ειδικού Λογαριασμού Κονδυλίων 
Έρευνας (ΕΛΚΕ), το έργο της οποίας εποπτεύεται από 
την Επιτροπή Ερευνών, έχει τις αρμοδιότητες που προ- 
βλέπονται από το άρθρο 6 της ΚΑ/679/1996 (ΦΕΚ 826 Β') 
όπως αυτή ισχύει κάθε φόρα. 

3. Οι Γραμματείες των Ακαδημαϊκών Τμημάτων (μία για 
κάθε Τμήμα) έχουν τις εξής αρμοδιότητες: 

- Διεκπεραιώνουν όλα τα θέματα που αφορούν στις προ¬ 
πτυχιακές και μεταπτυχιακές σπουδές (εγγραφές, έκδοση 
καταλόγων, πιστοποιητικών και διπλωμάτων, έκδοση φοι¬ 


τητικών ταυτοτήτων, θεώρηση βιβλιαρίου υγείας, κ.λπ.), 
υποστηρίζουν γραμματειακά τη λειτουργία των συλλογι¬ 
κών οργάνωντων Ακαδημαϊκών Τ μημάτων (Διοικητικό Συμ¬ 
βούλιο - Γενική Συνέλευση), διεκπεραιώνουν τις αποφά¬ 
σεις τους και παρακολουθούν την εκτέλεσή τους. 

- Προωθούν τις διαδικασίες προκήρυξης θέσεων, εκλο¬ 
γής και εξέλιξης του Διδακτικού Ερευνητικού Προσωπι¬ 
κού καθώς και την προκήρυξη θέσεων, πλήρωση και εξέ¬ 
λιξη του λοιπού προσωπικού του Τμήματος. 

- Μεριμνούν για την κατάρτιση και προώθηση στη διοί¬ 
κηση του προγράμματος σπουδών. 

- Παρακολουθούν και φροντίζουν για την εφαρμογή του 
ωρολογίου προγράμματος και τη διεξαγωγή των εξετά¬ 
σεων. 

- Προβαίνουν στις αναγκαίες ενέργειες προς το Τμήμα 
Δημοσιευμάτων και Τυπογραφείου για την έκδοση συγ¬ 
γραμμάτων και σημειώσεων και φροντίζουν για την έκδο¬ 
ση απόφασης από τα όργανα του Τ μήματος για τη διανο¬ 
μή τους. 

- Επιμελούνται των αιτημάτων των φοιτητών και τους 
παρέχουν κάθε πληροφορία. 

- Τηρούν το πρωτόκολλο εισερχόμενης και εξερχόμε- 
νης αλληλογραφίας στο Τμήμα. 

-Ευθύνονται για τηντήρηση των αρχείωντων φοιτητών, 
την καταχώρηση των εγγράφων, των βαθμολογίων κλπ. 

- Φροντίζουν για την σύνταξη και διανομή των ωριαίων 
και ωρολογίων προγραμμάτων σε συνεργασία με το Τμή- 
μα Σπουδών. 

- Οι Προϊστάμενοι των Γραμματειών, επεξεργάζονται 
και τεκμηριώνουν από νομικής απόψεως όλα τα θέματα 
που εισάγονται για συζήτηση στα όργανα του Τμήματος, 
ενημερώνουν τα όργανα του Τμήματος για πάσης φύσε- 
ως πληροφορίες και έγγραφα που απευθύνονται στα 
Τμήματα που προωθούν στη διοίκηση του Ιδρύματος 
προτάσεις γνωμοδοτικού χαρακτήρα, που αφορούν θέ¬ 
ματα διοικητικής οργάνωσης των Γραμματειών και υπη¬ 
ρεσιακής κατάστασης των εκεί υπηρετούντων υπαλλή¬ 
λων. 

Άρθρο 9 

Αυτοτελές Τμή μα Δη μοσίων και Διεθνών Σχέσεων 

Το Τμήμα Δημοσίων και Διεθνών Σχέσεων: 

- Παρακολουθεί όλα τα θέματα που σχετίζονται με την 
προβολή του Ιδρύματος στην Ελλάδα και στο εξωτερικό. 

- Παρακολουθεί τα δημοσιεύματα που αφορούν το Πο¬ 
λυτεχνείο Κρήτης και ενημερώνει τα όργανα διοίκησης 
και τις διοικητικές υπηρεσίες του Ιδρύματος που αφο¬ 
ρούν. 

- Σε συνεργασία με την Γ ραμματεία της Επιτροπής 
Ερευνών επεξεργάζεται και υλοποιεί σχέδια ανάπτυξης 
συνεργασιών με δημόσιες υπηρεσίες και οργανισμούς 
καθώς και με δημόσιες και ιδιωτικές επιχειρήσεις με στό¬ 
χο την μεγιστοποίηση της αξιοποίησης της τεχνικής γνώ¬ 
σης του Ιδρύματος. 

- Φροντίζει για την οργάνωση εκδηλώσεων του Ιδρύμα¬ 
τος, όπως διαλέξεων, συνεδρίων, επετείων και τελετών. 

- Προγραμματίζει και συντονίζει τις ειδικές εκδόσεις του 
Πολυτεχνείου Κρήτης και επιμελείται της παρουσίας του 
Ιδρύματος στο χώρο του τύπου και των μέσων ενημέρω¬ 
σης γενικότερα. Αναλυτικότερα έχει τις εξής αρμοδιότη¬ 
τες: έκδοση περιοδικών εντύπων, έκδοση ενημερωτικών 
εντύπων, έκδοση οδηγού έρευνας, οδηγού προβολής 
του Ιδρύματος, επιμέρους εντύπων προβολών, έκδοση 

επετηρίδας Πολυτεχνείου Κρήτης, έκδοση ενιαίου οδη¬ 
γού σπουδών, παραγωγή ενημερωτικού υλικού για τα μέ¬ 
σα μαζικής ενημέρωσης και τέλος αξιοποίηση όλων αυ¬ 
τών στην παρουσία του Πολυτεχνείου Κρήτης στο κοινω¬ 
νικό σύνολο. 

- Παρακολουθεί τις εξελίξεις, στον διεθνή χώρο σε θέ¬ 
ματα που άπτονται των δραστηριοτήτων του Ιδρύματος 
και εισηγείται για την ανάπτυξη πρωτοβουλιών προς αξιο¬ 
ποίησή τους. 

- Διατηρεί καλές σχέσεις με συνεργαζόμενα πανεπιστή¬ 
μια του εξωτερικού καθώς και με διεθνείς οργανώσεις, 
μεριμνά δε για την συμμετοχή του Πολυτεχνείου Κρήτης 
σε επιστημονικά συνέδρια, συναντήσεις ομάδων εργα¬ 
σίας κ.λπ. 

- Φροντίζει για την εκπλήρωση των υποχρεώσεων του 
Πολυτεχνείου Κρήτης ως μέλους Διεθνών οργανώσεων 
(ΟΗΕ κ.λπ). 

- Μεριμνά για ην υποδοχή και εξυπηρέτηση ξένων επι¬ 
σκεπτών στα πλαίσια των συνεργασιώντης διοίκησης του 
Ιδρύματος ή των Ακαδημαϊκών Τμημάτων. 

- Τηρεί το αρχείο και διεκπεραιώνει την αλληλογραφία 
καιτις άλλες δραστηριότητεςτου Ιδρύματος στις σχέσεις 
του με Διεθνείς Οργανισμούς, Πανεπιστήμια και φροντί¬ 
ζει για την διενέργεια των απαιτουμένων μεταφράσεων. 

- Προωθεί τα θέματα συνεργασιών του Ιδρύματος, με 
τις κοινοτικές δραστηριότητες και ενημερώνει γι’ αυτές 
τις αρμόδιες υπηρεσίες και τα μέλη της Πολυτεχνειακής 
κοινότητας. 

- Μεριμνά για την αποστολή Ελλήνων φοιτητών στο εξω¬ 
τερικό και την υποδοχή ξένων φοιτητών στα πλαίσια της 
πρακτικής τους εξάσκησης ή προγραμμάτων ανταλλα¬ 
γών. 

- Μεριμνά σε συνεργασία μετά αντίστοιχα τμήματα άλ¬ 
λων χωρών, για την εύρεση κατάλληλης για τους φοιτη¬ 
τές του Πολυτεχνείου Κρήτης για τη διαμονή τους, την 
ασφάλισή τους και αντιμετωπίζει τις δυσκολίες που προ¬ 
κύπτουν κατά τη διάρκεια της παραμονής τους στο εξω¬ 
τερικό. 

- Μεριμνά για τη διαμονή των ξένων φοιτητών στην Ελ¬ 
λάδα και την επαφή τους με το ελληνικό στοιχείο και πο¬ 
λιτισμό (ξενάγηση σε μουσεία και αρχαιολογικούς χώ¬ 
ρους, οργάνωση εκδρομών στην ελληνική επαρχία κ.τ.λ.). 

Άρθρο 10 
Αυτοτελή Γραφεία 

1. Τα Αυτοτελή Γραφεία Πρύτανη, Αντιπρυτάνεων και 
Προϊσταμένου Γραμματείας είναι τα ιδιαίτερα γραφεία 
του Πρύτανη, των Αντιπρυτάνεων και του Προϊσταμένου 
Γ ραμματείας, αντίστοιχα και: 

-Φροντίζουν για τα γενικότερα θέματα που σχετίζονται 
με τις δραστηριότητες του Πρύτανη, των Αντιπρυτάνεων 
και του Προϊσταμένου Γραμματείας κατά την άσκηση των 
καθηκόντωντους ως Κεντρικών Οργάνωντου Ιδρύματος. 

- Διεκπεραιώνουν, αντίστοιχα, όλα τα θέματα που αφο¬ 
ρούν προσωπικά τον Πρύτανη, τους Αντιπρυτάνεις και 
τον Προϊστάμενο Γραμματείας, όπως τήρηση προσωπι¬ 
κού αρχείου, διεκπεραίωση προσωπικής αλληλογρα¬ 
φίας, διευθέτηση προσωπικών συνεντεύξεων και κάθε 
άλλη δραστηριότητά τους στην εκπροσώπηση του Ιδρύ¬ 
ματος μέσα κι έξω από αυτό. 

- Ειδικά το Γραφείο του Πρύτανη, έχει την εποπτείατων 
οδηγών των Πρυτανικών αυτοκινήτων, και την ευθύνη για 
τον συντονισμό στην εξυπηρέτηση των μετακινήσεων του 


Πρύτανη, των Αντιπρυτάνεων και του Προϊσταμένου 
Γ ραμματείας. 

2. Το Γ ραφείο Διασύνδεσης. Κύριο αντικείμενο του Γ ρα¬ 
φείου Διασύνδεσης είναι η συστηματική υποστήριξη των 
φοιτητών και αποφοίτων του Πολυτεχνείου Κρήτης στον 
σχεδίασμά της επαγγελματικής σταδιοδρομίας τους κα¬ 
θώς και η διασύνδεση του Πολυτεχνείου Κρήτης με πα¬ 
ραγωγικές μονάδες, επιχειρήσεις και οργανισμούς. 

Το Γ ραφείο Διασύνδεσης: 

- Πληροφορεί και συμβουλεύει τους φοιτητές και τους 
αποφοίτους σε θέματα μεταπτυχιακών σπουδών, χρημα¬ 
τοδότησης σπουδών και προγραμμάτων συνεχιζόμενης ή 
συμπληρωματικής εκπαίδευσης. 

- Παρέχει συμβουλευτικές υπηρεσίες στον προγραμμα¬ 
τισμό σταδιοδρομίας καθώς και σε θέματα όπως σύνταξη 
βιογραφικού, τεχνικές συνέντευξης και εξεύρεσης εργα¬ 
σίας, κ.λπ. 

- Μεριμνά για την πληροφόρηση των φοιτητών και των 
αποφοίτων για τις διαθέσιμες θέσεις εργασίας και για τις 
δραστηριότητες των επιχειρήσεων στην Ελλάδα και στο 
εξωτερικό. 

- Μεριμνά για την ενημέρωση των επιχειρήσεων και των 
οργανισμών σχετικά με τις ειδικότητες του Πολυτεχνείου 
Κρήτης και την επιστημονική κατάρτιση των αποφοίτων 
του και φροντίζει για την προβολή των Ακαδημαϊκών Τ μη¬ 
μάτων του Ιδρύματος σε αυτές. 

- Μεριμνά για την ενημέρωση της Πολυτεχνειακής Κοι¬ 
νότητας για τις τάσεις της αγοράς και τις δυνατότητες 
επαγγελματικής απασχόλησης των αποφοίτων του Ιδρύ¬ 
ματος. 

- Φροντίζει για την ανάπτυξη και στήριξη δικτύων δια¬ 
σύνδεσης με εκπαιδευτικά ιδρύματα και δίκτυα απασχό¬ 
λησης στην Ελλάδα και στο εξωτερικό. 

- Συνεργάζεται με τα Τμήματα για τον προγραμματισμό 
της πρακτικής άσκησης των φοιτητών. 

- Για την επίτευξη όλων των παραπάνω διατηρεί έντυπη 
και ηλεκτρονική βιβλιοθήκη, οργανώνει εκδηλώσεις και 
εκδίδει ενημερωτικά φυλλάδια και οδηγούς. 

Άρθρο 11 
Νομική Υπηρεσία 

1. Στην αρμοδιότητα της Νομικής Υπηρεσίας υπάγο¬ 
νται: 

- Η νομική καθοδήγηση των αρχών και των υπηρεσιών 
του Πολυτεχνείου Κρήτης με την παροχή εισηγήσεων, 
γνωμοδοτήσεων και γενικά νομικών υπηρεσιών και συμ¬ 
βουλών γραπτά ή με παρουσία στις συνεδριάσεις των ορ¬ 
γάνων. 

- Η υπεράσπιση των δικαιωμάτων και συμφερόντων του 
Πολυτεχνείου Κρήτης ενώπιον όλων των δικαστηρίων και 
η εξώδικη προστασία και επιμέλεια αυτών. 

- Ο έλεγχος νομιμότητας των κάθε είδους πράξεων που 
εκδίδονται από τον Πρύτανη του Πολυτεχνείου Κρήτης, 
σύμφωνα με τις κείμενες διατάξεις. 

- Η κατά περίπτωση, μετά από εντολή του Πρύτανη, νο¬ 
μική κάλυψη των μελών του Πολυτεχνείου Κρήτης για θέ¬ 
ματα που δημιουργούνται από την άσκηση των καθηκό¬ 
ντωντους. 

2. Της Νομικής Υπηρεσίας προΐσταται ο Νομικός Σύμ¬ 
βουλος ο οποίος έχει υποχρέωση: 

- Να φροντίζει για την ομαλή και απρόσκοπτη λειτουρ¬ 
γία της Νομικής Υπηρεσίας. 

- Να δίνει απαντήσεις σε ερωτήματα που υποβάλλονται 

από τον Πρύτανη, τους Αντιπρυτάνεις, τον Προϊστάμενο 
Γραμματείας, τους Προέδρους Τμημάτων και τους Προϊ- 
σταμένουςτων υπηρεσιώντου Πολυτεχνείου Κρήτης, με¬ 
τά από εντολή του Πρύτανη. 

- Να παρίσταται κατά τη συζήτηση υποθέσεων ενώπιον 
όλων των δικαστηρίων. Με ειδική μόνο εντολή του Πρύ¬ 
τανη, η οποία ισχύει ως πληρεξούσιο έγγραφο μπορεί να 
παρίστανται ενώπιον των δικαστηρίων και οι δικηγόροι 
του Ιδρύματος. 

3. Οι θέσεις της Νομικής Υπηρεσίας ορίζονται σε: 

μία (1) θέση Νομικού Συμβούλου και δύο (2) θέσεις 
Δικηγόρων. Για τη θέση του Νομικού Συμβούλου, προ¬ 
σλαμβάνεται δικηγόρος παρ’ Αρείω Πάγω, ενώ για τις 
θέσεις δικηγόρων, δικηγόροι παρ’ Εφέταις. Ο Νομικός 
Σύμβουλος προσλαμβάνεται με σχέση έμμισθης εντο¬ 
λής. Οι δικηγόροι προσλαμβάνονται με σχέση έμμισθης 
εντολής διάρκειας τριών ετών που μπορεί να ανανεώνε¬ 
ται. Το προσωπικό της Νομικής Υπηρεσίας προσλαμβά¬ 
νεται με απόφαση της Συγκλήτου ύστερα από εισήγηση 
τριμελούς επιτροπής που αποτελείται από το Νομικό 
Σύμβουλο του Ιδρύματος, από έναν εκπρόσωπο του Δι¬ 
κηγορικού Συλλόγου Χανίων που ορίζεται από το Διοι¬ 
κητικό Συμβούλιο του Δικηγορικού Συλλόγου, και από 
ένα μέλος του Δικαστικού Σώματος που ορίζεται από 
τον Πρόεδρο Πρωτοδικών. Σε περίπτωση έλλειψης, 
απουσίας ή κωλύματος του Νομικού Συμβούλου στην 
επιτροπή συμμετέχει και δεύτερος Δικαστικός που ορί¬ 
ζεται με τον ίδιο τρόπο. Για τις θέσεις δικηγόρων εφαρ¬ 
μόζονται συμπληρωματικά οι διατάξεις του άρθρου 11 
του Ν. 1649/1986 {Α 149}, όπως αυτές ισχύουν κάθε 
φορά. 

4. Το Νομικό Σύμβουλο όταν απουσιάζει, κωλύεται ή δεν 
υπάρχει, αναπληρώνει ο αρχαιότερος των υπηρετούντων 
δικηγόρων. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 12 

Θέση Προϊσταμένου Γραμματείας 

Μία (1) θέση Προϊσταμένου Γ ραμματείας ΑΕΙ της κατη¬ 
γορίας των ειδικών θέσεων με βαθμό 2ο. 

Η θέση αυτή διέπεται από τις διατάξεις του άρθρου 70 
παρ. ΙτουΝ. 1566/85 (ΑΊ17),του άρθρου 4τουΠ.Δ. 388/83. 
(ΑΊ 41) και όπως οι διατάξεις αυτές ισχύουν κάθε φορά. 

ΚΕΦΑΛΑΙΟ Β 
ΜΟΝΙΜΟ ΠΡΟΣΩΠΙΚΟ 

Άρθρο 13 

Κατηγορίες - Κλάδοι - Προσόντα 

1. Οι θέσεις του μόνιμου προσωπικού του Πολυτεχνείου 
Κρήτης κατανέμονται κατά κατηγορίες και κλάδους ως 
εξής: 

α. Κατηγορία θέσεων Πανεπιστημιακής Εκπαίδευσης 
(ΠΕ) 

β. Κατηγορία θέσεων Τεχνολογικής Εκπαίδευσης (ΤΕ) 

γ. Κατηγορία θέσεων Δευτεροβάθμιας Εκπαίδευσης 
(ΔΕ) 

δ. Κατηγορία θέσεων Υποχρεωτικής Εκπαίδευσης (ΥΕ) 

2. Κλάδοι Πανεπιστημιακής Εκπαίδευσης (ΠΕ) 

α. Κλάδος ΠΕ Διοικητικός Οικονομικός 


β. Κλάδος ΠΕ Μηχανικών 
γ. Κλάδος ΠΕ Πληροφορικής 
δ. Κλάδος ΠΕ Βιβλιοθηκονόμων 

3. Κλάδοι Τεχνολογικής Εκπαίδευσης (ΤΕ) 
α. Κλάδος ΤΕ Διοικητικός Λογιστικός 

β. Κλάδος ΤΕ Τεχνολογικών Εφαρμογών 
γ. Κλάδος ΤΕ Πληροφορικής 
δ. Κλάδος ΤΕ Βιβλιοθηκονόμων 

4. Κλάδοι Δευτεροβάθμιας Εκπαίδευσης (ΔΕ) 
α. Κλάδος ΔΕ Διοικητικών Γραμματέων 

β. Κλάδος ΔΕ Προσωπικού Η/Υ 
γ. Κλάδος ΔΕ Τηλεφωνητών 
δ. Κλάδος ΔΕ Τεχνικός 
ε. Κλάδος ΔΕ Οδηγών 

5. Κλάδοι Υποχρεωτικής Εκπαίδευσης (ΥΕ) 
α. Κλάδος ΥΕ Επιμελητών 

β. Κλάδος ΥΕ Προσωπικού Καθαριότητας 
γ. Κλάδος ΥΕ Φυλάκων - Νυκτοφυλάκων 

6. Προσόντα διορισμού στον εισαγωγικό βαθμό των πα¬ 
ραπάνω κλάδων, ορίζονται τα προβλεπόμενα στο Π.Δ. 
50/2001 (Α'39) όπως αυτό ισχύει κάθε φορά. 

Άρθρο 14 

Κατανομή θέσεων κατά κατηγορία - κλάδο - βαθμό 

1. Οι θέσεις των μονίμων υπαλλήλων ορίζονται κατά κα¬ 
τηγορία , κλάδο και βαθμό ως εξής: 

α) Κλάδος ΠΕ Διοικητικός-Οικονομικός: Δέκα έξι (16) 
θέσεις από τις οποίες οι εννέα (9) προσωρινές, στους 
βαθμούς Δ-Α 

β) Κλάδος ΠΕ Μηχανικών: Δέκα οκτώ (18) θέσεις, από 
τις οποίες επτά (7) προσωρινές στους βαθμούς Δ-Α 
γ) Κλάδος ΠΕ Πληροφορικής: Τέσσερις (4) θέσεις από 
τις οποίες δύο (2) προσωρινές στους βαθμούς Δ-Α. 

δ) Κλάδος ΠΕ Βιβλιοθηκονόμων: Μία (1) θέση η οποία 
είναι προσωρινή στους βαθμούς Δ-Α. 

ε) Κλάδος ΤΕ Διοικητικός - Λογιστικός:Τρεις (3) θέσεις 
από τις οποίες δύο (2) προσωρινές, στους βαθμούς Δ-Α. 

στ) Κλάδος ΤΕ Τεχνολογικών Εφαρμογών: Τρεις (3) θέ¬ 
σεις από τις οποίες μία (1) προσωρινή στους βαθμούς Δ-Α 
ζ) Κλάδος ΤΕ Βιβλιοθηκονόμων: Δύο (2) θέσεις προσω¬ 
ρινές στους βαθμούς Δ-Α. 

η) Κλάδος ΤΕ Πληροφορικής: Δύο (2) θέσεις στους 
βαθμούς Δ-Α 

θ) Κλάδος ΔΕ Διοικητικών Γ ραμματέων Δέκα πέντε (15) 
θέσεις από τις οποίες οι οκτώ (8) προσωρινές στους βαθ¬ 
μούς Δ-Α. 

ι) Κλάδος ΔΕ Προσωπικού Η/Υ: Έξι (6) θέσεις από τις 
οποίες οι πέντε (5) προσωρινές στους βαθμούς Δ-Α 
ια) Κλάδος ΔΕ Οδηγών: Μία (1) θέση στους βαθμούς Δ-Α 
ιβ) Κλάδος ΔΕ Τηλεφωνητών: Μία (1) θέση προσωρινή, 
στους βαθμούς Δ-Α. 

ιγ) Κλάδος ΔΕ Τεχνικός: Επτά (7) θέσεις από τις οποίες 
τέσσερις (4) προσωρινές στους βαθμούς Δ-Α 
ιδ) Κλάδος ΥΕ Επιμελητών: Δύο (2) θέσεις από τις οποί¬ 
ες μία (1) προσωρινή στους βαθμούς Ε-Β 
ιε) Κλάδος ΥΕ Προσωπικού Καθαριότητας: Δύο (2) θέ¬ 
σεις προσωρινές στους βαθμούς Ε-Β 
ιστ) Κλάδος ΥΕ Φυλάκων - Νυκτοφυλάκων: Δύο (2) θέ¬ 
σεις προσωρινές στους βαθμούς Ε-Β. 

2. Θέσεις εκτός βαθμολογικής κλίμακας: 

Πέραν των ανωτέρω θέσεων, υφίστανται και οι ακόλου¬ 
θες θέσεις, εκτός βαθμολογικής κλίμακας κλάδων: 

α) Μία (1) θέση στο βαθμό Γενικού Διευθυντή για τους 
κλάδους ΠΕ Διοικητικού-Οικονομικού ή ΠΕ Μηχανικών ή 
ΠΕ Πληροφορικής. 

β) Τρεις (3) θέσεις στο βαθμό Διευθυντή για τους κλά¬ 
δους ΠΕ Διοικητικού-Οικονομικού ή ΤΕ Διοικητικού-Λογι- 
στικού. 

γ) Μία (1) θέση στο βαθμό Διευθυντή για τους κλάδους 
ΠΕ Μηχανικών ή ΤΕ Τεχνολογικών Εφαρμογών. 

δ) Μία (1) θέση στο βαθμό Διευθυντή για τους κλάδους 
ΠΕ Πληροφορικής ή ΠΕ Μηχανικών ή ΤΕ Πληροφορικής 
ή ΤΕ Τεχνολογικών Εφαρμογών. 

ε) Μία (1) θέση στο βαθμό Διευθυντή για τους κλάδους 
ΠΕ Βιβλιοθηκονόμωνή ΤΕ Βιβλιοθηκονόμων. 

3. Σε όποιους κλάδους περιλαμβάνονται περισσότερες 
από μία ειδικότητες, οι θέσεις κατά ειδικότητα ορίζονται 
με την προκήρυξη πλήρωσης κενών θέσεων. 

4. α) Μία (1) από τις πάγιες θέσεις του κλάδου ΔΕ Τε¬ 
χνικός, μετά την καθοιονδήποτε λόγο αποχώρηση του 
υπαλλήλου που την κατέχει, μεταφέρεται και προστίθε¬ 
νται στις υφιστάμενες θέσεις του κλάδου ΤΕ Τεχνολογι¬ 
κών Εφαρμογών, στους βαθμούς Δ-Α. 

β) Δύο (2) από τις πάγιες θέσεις του κλάδου ΔΕ Διοικη¬ 
τικών Γραμματέων, μετά την καθοιονδήποτε λόγο απο¬ 
χώρηση των υπαλλήλων που τις κατέχουν, μεταφέρονται 
κάθε φορά και προστίθενται στις υφιστάμενες θέσεις του 
κλάδου ΤΕ Διοικητικού-Λογιστικού, στους βαθμούς Δ-Α. 

γ) Πέντε (5) από τις πάγιες θέσεις του κλάδου ΔΕ Διοι¬ 
κητικών Γ ραμματέων, μετά την καθοιονδήποτε λόγο απο¬ 
χώρηση των υπαλλήλων που τις κατέχουν, μεταφέρονται 
κάθε φορά και προστίθενται στις υφιστάμενες θέσεις του 
κλάδου ΠΕ Μηχανικών 

Η μεταφορά των ανωτέρω θέσεων διενεργείται κάθε φο¬ 
ρά με σχετική διαπιστωτική πράξη του αρμοδίου οργάνου. 

ΚΕΦΑΛΑΙΟ Γ 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
Άρθρο 15 

θέσεις με σχέση εργασίας Ιδιωτικού Δικαίου 

Οι προσωρινές θέσεις με σχέση εργασίας ιδιωτικού δι¬ 
καίου σύμφωνα με τις διατάξεις των Ν. 1735/87, Ν. 
2266/94 και 2839/2000 ορίζονται σε πενήντα πέντε (55) 
και διακρίνονται στις ακόλουθες ειδικότητες: 

Κατηγορία ΠΕ ειδικότητα Διοικητικού Οικονομικού: 
Τρεις (3) θέσεις 

Κατηγορία ΠΕ ειδικότητα Διοικητικού: Μία (1) θέση 
Κατηγορία ΠΕ Μηχανικών: 

Ειδικότητα Μηχανικών Παραγωγής και Διοίκησης: Επτά 
(7) θέσεις 

Ειδικότητα Ηλεκτρονικών Μηχ/κών και Μηχανικών Υπο¬ 
λογιστών: Τρεις (3) θέσεις 
Ειδικότητα Μηχανολόγων Μηχανικών: Μία (1) θέση 
Ειδικότητα Μηχανικών Ηλεκτρονικών Υπολογιστών και 
Πληροφορικής: Μία (1) θέση 
Ειδικότητα Ηλεκτρολόγων Μηχανικών: Δύο (2) θέσεις 
Ειδικότητα Χημικών Μηχανικών: Δύο (2) θέσεις 
Ειδικότητα Μηχανικών Ορυκτών Πόρων: Μία (1) θέση 
Κατηγορία ΠΕ ειδικότητα Μεταλλείων-Μεταλλουργών: 
Μία (1) θέση 

Κατηγορία ΠΕ Φυσικών: Μία (1) θέση 


Κατηγορία ΠΕ Χημικών: Τρεις (3) θέσεις 
Κατηγορία ΠΕ Δασολογίας και Φυσικού Περιβάλλο¬ 
ντος: Μία (1) θέση 

Κατηγορία ΠΕ Πληροφορικής : Μία (1) θέση 
Κατηγορία ΠΕ Βιολόγων: Μία (1) θέση 
Κατηγορία ΤΕ Βιβλιοθηκονόμων: Τέσσερις (4) θέσεις 
Κατηγορία ΤΕ Πληροφορικής: Μία (1) θέση 
Κατηγορία ΤΕ Διοικητικού Λογιστικού : Δύο (2) θέσεις 
ΚατηγορίαΔΕ Προσωπικού Χειριστού Η/Υ: Επτά (7) θέ¬ 
σεις 

Κατηγορία ΔΕ Τεχνικών : Μία (1) θέση 
Κατηγορία ΥΕ Φυλάκων-Νυκτοφυλάκων: Έξι (6) θέσεις 
Κατηγορία ΥΕ Κηπουρών: Μία (1) θέση 
Κατηγορία ΥΕ Προσωπικού Καθαριότητας: Τέσσερις 
(4) θέσεις 

Άρθρο 16 

Κατάταξη Προσωπικού 

1. Μόνιμο Προσωπικό 

Οι κατά τη δημοσίευση του παρόντος υπηρετούντες μό¬ 
νιμοι υπάλληλοι του Πολυτεχνείου Κρήτης συμπεριλαμ¬ 
βανομένων και όσων υπηρετούν σε προσωρινές θέσεις 
κατατάσσονται αυτοδικαίως σε ομοιόβαθμες θέσεις 
στους προβλεπόμενους από τον παρόντα οργανισμό 
αντίστοιχους κλάδους. 

Οι υπηρετούντες σήμερα: 

α) στον κλάδο ΠΕ Προγραμματιστών Αναλυτών κατα¬ 
τάσσονται στον κλάδο ΠΕ Πληροφορικής 
β) στον κλάδο ΤΕ Διοίκησης Επιχειρήσεων κατατάσσο¬ 
νται στον κλάδο ΤΕ Διοικητικού Λογιστικού 
γ) στον κλάδο ΤΕ Ηλεκτρονικών κατατάσσονται στον 
κλάδο ΤΕ Τεχνολογικών Εφαρμογών 
δ) στους κλάδους ΔΕ Δακτυλογράφων και ΔΕ Διοικητι¬ 
κού Λογιστικού κατατάσσονται στον κλάδο ΔΕ Διοικητι¬ 
κών Γ ραμματέων 

ε) στον κλάδο ΥΕ Θυρωρών-Νυκτοφυλάκων κατατάσ¬ 
σονται στον κλάδο ΥΕ Φυλάκων-Νυκτοφυλάκων. 

2. Προσωπικό Ιδιωτικού Δικαίου 

Στις προσωρινές θέσεις προσωπικού με σύμβαση ερ¬ 
γασίας αορίστου χρόνου του άρθρου 15 του παρόντος 
κατατάσσονται οι υπάλληλοι που ήδη υπηρετούν με τέ¬ 
τοια σχέση κατά τις διατάξεις των Ν. 1476/1986, 
1735/1987, 2266/1994 και 2839/2000. Οι θέσεις αυτές με 
την αποχώρηση των υπηρετούντων υπαλλήλων αυτοδί¬ 
καια καταργούνται. 

3. Για την κατάταξη των υπαλλήλων εκδίδεται Διαπι- 
στωτική Πράξη του Πρύτανη η οποία κοινοποιείται στους 
ενδιαφερομένους υπάλληλους και δεν χρήζει δημοσίευ¬ 
σης στην Εφημερίδα της Κυβερνήσεως. 

ΚΕΦΑΛΑΙΟ Δ 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
ΑΝΑΠΛΗΡΩΣΗ - ΚΑΤΑΝΟΜΗ - ΤΟΠΟΘΕΤΗΣΗ 

Άρθρο 17 

Προϊστάμενοι Υπηρεσιών 

1. Των υπηρεσιών του Πολυτεχνείου Κρήτης προΐστα- 
ται ο Προϊστάμενος Γραμματείας σύμφωνα με τις διατά¬ 
ξεις του άρθρου 4 Π.Δ. 388/1983 (Α' 141). 

2. Στη Γ ενική Διεύθυνση Διοικητικών και Τεχνικών Υπη¬ 
ρεσιών προΐσταται υπάλληλος των Κλάδων ΠΕ Διοικητι- 
κού-Οικονομικού ή ΠΕ Μηχανικών ή ΠΕ Πληροφορικής ο 
οποίος επιλέγεται από τη Σύγκλητο σύμφωνα με το άρ- 

θρο 2 παρ. 2.β (XIV) του Ν. 2083/92 (Α' 159) όπως αυτό 
ισχύει κάθε φορά. 

3. Στις Διευθύνσεις Διοικητικών Υπηρεσιών, Οικονομι¬ 
κών Υπηρεσιών και Ακαδημαϊκών Θεμάτων προΐστανται 
υπάλληλοι των κλάδων ΠΕ Διοικητικού-Οικονομικού και 
ελλείψει αυτών υπάλληλοιτου κλάδου ΤΕΔιοικητικού-Λο- 
γιστικού. 

4. Στη Διεύθυνση Τεχνικών Υπηρεσιών προΐστανται 
υπάλληλοιτου κλάδου ΠΕ Μηχανικών, ειδικότητας Αρχι¬ 
τεκτόνων ή Πολιτικών Μηχανικών και εν ελλείψει του κλά¬ 
δου ΤΕ Τεχνολογικών Εφαρμογών. 

5. Στη Διεύθυνση Τηλεπικοινωνιών, Δικτύων και Υπολογι¬ 
στικής Υποδομής προΐστανται υπάλληλος του κλάδου ΠΕ 
Πληροφορικής ή ΠΕ Μηχανικών ειδικοτήτων σχετικών με 
αυτήντων Μηχανικών Ηλεκτρονικών Υπολογιστών, Δικτύων 
ή Τηλεπικοινωνιών και ελλείψει αυτών υπάλληλοιτου κλά¬ 
δου ΤΕ Πληροφορικής ή ΤΕ Τεχνολογικών Εφαρμογών. 

6. Στη Βιβλιοθήκη, η οποία αντιστοιχεί με Διεύθυνση, 
προΐσταται υπάλληλος του κλάδου ΠΕ Βιβλιοθηκονόμων 
και ελλείψει αυτού υπάλληλος του κλάδου ΤΕ Βιβλιοθη- 
κονόμων. 

7. Στα Τμήματα Διοικητικού Προσωπικού, Διδακτικού 
Προσωπικού, ΕΤΕΠ και Ε.Ε.ΔΙ.Π., Διεκπεραίωσης και Αρ¬ 
χείου, Μισθοδοσίας, Λογιστηρίου καιΤαμείου, Προμηθει¬ 
ών, Διαχείρισης Περιουσίας, Σπουδών, Φοιτητικής Μέρι¬ 
μνας, Δημοσιευμάτων και Τυπογραφείου καθώς και στην 
Γραμματεία Συγκλήτου και Πρυτανικού Συμβουλίου, στις 
Γ ραμματείες των Ακαδημαϊκών Τ μημάτων και στην Γ ραμ¬ 
ματεία ΕΛΚΕ προΐστανται υπάλληλοι των κλάδων ΠΕ Δι¬ 
οικητικού - Οικονομικού ή ΤΕ Διοικητικού - Λογιστικού και 
ελλείψει αυτών υπάλληλοι του κλάδου ΔΕ Διοικητικών 
Γραμματέων. Στο Τμήμα Δημοσίων και Διεθνών Σχέσεων 
προΐσταται υπάλληλος του κλάδου ΠΕ Διοικητικού - Οι¬ 
κονομικού, και ελλείψει αυτού ΤΕ Διοικητικού - Λογιστικού 
και ελλείψει αυτού ΔΕ Διοικητικών Γ ραμματέων. Στο Γ ρα¬ 
φείο Διασύνδεσης προΐσταται υπάλληλος των κλάδων Π Ε 
Μηχανικών ή ΠΕ Διοικητικού - Οικονομικού ή ΠΕ Πληρο¬ 
φορικής. 

8. Στα Τμήματα Μελετών και Εκτέλεσης Έργων 
προΐστανται υπάλληλοι των κλάδων Π Ε Μηχανικών και ελ¬ 
λείψει αυτών υπάλληλοι του κλάδου ΤΕ Τεχνολογικών 
Εφαρμογών. 

9. Στο Τμήμα Συντήρησης προΐσταται υπάλληλος των 
κλάδων ΠΕ Μηχανικών ή ΤΕ Τεχνολογικών Εφαρμογών 
και ελλείψει αυτών του κλάδου ΔΕ Τεχνικός. 

10. Στο Τμήμα Διοικητικής Υποστήριξης της Διεύθυν¬ 
σης Τεχνικών Υπηρεσιών προΐσταται υπάλληλος του κλά¬ 
δου ΠΕ Διοικητικού - Οικονομικού ή ΠΕ Μηχανικών ή ΤΕ 
Διοικητικού Λογιστικού ή ΤΕ Τεχνολογικών Εφαρμογών 
και ελλείψει αυτών υπάλληλοιτου κλάδου ΔΕ Διοικητικών 
Γ ραμματέων. 

11. Στα Τμήματα Τηλεπικοινωνιών και Δικτύων, Εκ¬ 
παιδευτικής Υπολογιστικής Υποδομής και Διοικητικής 
Υπολογιστικής Υποδομής προΐστανται υπάλληλοι των 
κλάδων ΠΕ Πληροφορικής ή ΠΕ Μηχανικών ειδικοτή¬ 
των σχετικών με αυτήν των Μηχανικών Ηλεκτρονικών 
Υπολογιστών και ελλείψει αυτών υπάλληλοι του κλά¬ 
δου ΤΕ Πληροφορικής ή ΤΕ Τεχνολογικών Εφαρμο¬ 
γών. 

12. Στα Γ ραφεία Πρύτανη, Αντιπρυτάνεων και Προϊστα¬ 
μένου Γραμματείας προΐστανται υπάλληλοι των κλάδων 
ΠΕ Διοικητικού - Οικονομικού ή ΤΕ Διοικητικού-Λογιστι- 
κού ή υπάλληλοιτου κλάδου ΔΕ Προσωπικού Η/Υ. 


13. Οι Προϊστάμενοι των διοικητικών μονάδων του Πο¬ 
λυτεχνείου Κρήτης ορίζονται σύμφωνα με τις διατάξεις 
του Ν. 2683/99 όπως αυτές κάθε φορά ισχύουν. 

Άρθρο 18 
Αναπλήρωση 

Οι Προϊστάμενοι των οργανικών μονάδων όταν απου¬ 
σιάζουν ή κωλύονται ή δεν υπάρχουν αναπληρώνονται 
σύμφωνα με τη διαδικασία που ορίζουν οι διατάξεις του 
άρθρου 97 του Ν. 2683/99 όπως αυτές κάθε φορά ισχύ¬ 
ουν. 

Άρθρο 19 

Κατανομή - Τοποθέτηση 

1. Η κατανομή του διοικητικού προσωπικού στις επιμέ- 
ρους διοικητικές μονάδες, τα καθήκοντα και κάθε άλλη 
σχετική λεπτομέρεια καθορίζονται με τον Εσωτερικό Κα¬ 
νονισμό Λειτουργίας του Ιδρύματος, σύμφωνα με τις δια¬ 
τάξεις των άρθρων 3 παρ. 3 του Ν. 1268/1982 (Α' 87) και 
48παρ. 12του Ν. 1404/1983 (ΑΊ 73), του άρθρου 5 και του 
άρθρου 2 παρ. 2 περιπτ. β' στοιχείο Vτου Ν. 2083/92. 

Άρθρο 20 

Καταργούμενες διατάξεις 

Από την έναρξη ισχύος του παρόντος καταργείται το 
Π.Δ. 952/1978 (Α' 233) και κάθε άλλη γενική ή ειδική διά¬ 
ταξη που αντίκειται στις διατάξεις του παρόντος διατάγ¬ 
ματος. 

Άρθρο 21 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 10 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 55 

Επαγγελματική κατοχύρωση των πτυχιούχωντου Τ ρήμα¬ 
τος Φιλοσοφίας της Σχολής Ανθρωπιστικών και Κοι¬ 
νωνικών Επιστημών του Πανεπιστημίου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) Του άρθρου 50 παρ. 3 και 6 παρ. 6του Ν. 1268/82 «Για 
τη δομή και λειτουργία των Ανώτατων Εκπαιδευτικών 
Ιδρυμάτων», (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ, 1 του Ν. 1404/83 «Δομή 

και λειτουργία των Ανωτάτων Τεχνολογικών Ιδρυμάτων» 
(Α' 173) αντικαταστάθηκε με το άρθρο 15παρ. 2α του Ν. 
2640/98 (Α' 206) και συμπληρώθηκε με το άρθρο 3 παρ. 1 
(β) του Ν. 3027/2002 «Ρύθμιση θεμάτων Οργανισμού Σχο¬ 
λικών Κτιρίων, ανώτατης Εκπαίδευσης και άλλες διατά¬ 
ξεις» (Α' 152). 

β) Του άρθρου 15 παρ. 2 εδ. (θ) του Ν. 2817/2000 (Α' 78). 

γ) Του άρθρου 29 Ατού Ν. 1558/85 (Α' 137) όπως αυτό 
προσετέθη υετο άρθρο 27του Ν. 2081/92 (Α' 154) καιαντι- 
καταστάθηκε με το άρθρο 1 παρ. 2α του Ν. 2469/97 (Α'38). 

δ) Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (Α' 57). 

ε) Της απόφασηςτου Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
ΔΙΔΚ/Φ1/2/13773/15.7.2003, «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης» Νίκο Μπίστη (Β' 985) όπως τροποποιήθη¬ 
κε με τη ΔΙΔΚ/Φ. 1/2/14145/21.7.2003 (ΒΊ000) όμοιάτης. 

στ) Της 1065956/863/Α0006/15.7.2003 απόφασης του 
Πρωθυπουργού και του Υπουργού Οικονομίας και Οικο¬ 
νομιών «Καθορισμός αρμοδιοτήτων των Υφυπου ργών Οι¬ 
κονομίας και Οικονομικών» (Β' 985). 

2. Τη γνώμη της Συγκλήτου του Πανεπιστημίου Πατρών 
(συνεδρίαση 13ης.3.2002). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το 
37908/Β1/19.6.2002 έγγραφο του Υπουργού Εθνικής 
Παιδείας και Θρησκευμάτων και ότι έχει παρέλθει άπρα¬ 
κτη η προθεσμία που ορίζουν οι διατάξεις του άρθρου 50 
παρ. 3 του Ν. 1268/82. 

4. Το γεγονός ότι από τις διατάξειςτου διατάγματος αυ¬ 
τού, δενπροκαλείται δαπάνη σε βάροςτου κρατικού προ¬ 
ϋπολογισμού και 

5. Τις 204/2003 και 41/2004 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού 
Εθνικής Παιδείας και Θρησκευμάτων και των Υφυπουρ¬ 
γών Οικονομίας και Οικονομικών και Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

Επαγγελματική κατοχύρωση 

1. Οι πτυχιούχοιτου Τμήματος Φιλοσοφίας της Σχολής 
Ανθρωπιστικών και Κοινωνικών Επιστημών του Πανεπι¬ 
στημίου Πατρών έχουν την επιστημονική δυνατότητα 
ενασχόλησής τους με την καλλιέργεια και προαγωγή της 
φιλοσοφίας δια της διδασκαλίας και της έρευνας, καθώς 


και την καλλιέργεια, ανάπτυξη και μετάδοση της φιλοσο¬ 
φικής και ανθρωπιστικής παιδείας και του πολιτισμού. 

2. Οι πτυχιούχοι του Τμήματος Φιλοσοφίας της Σχολής 
Ανθρωπιστικών και Κοινωνικών Επιστημών του Πανεπι¬ 
στημίου Πατρών έχουν την επιστημονική δυνατότητα να 
απασχολούνται σύμφωνα με τις κείμενες διατάξεις: 

α) Στην εκπαίδευση δημόσια και ιδιωτική ως καθηγητές 
για τη διδασκαλία μαθημάτων σχετικών με την επιστήμη 
τους και ως στελέχη αυτής. 

β) Σε φορείς του δημοσίου και ιδιωτικού τομέα όπως 
Υπουργεία Νομαρχιακές και Τοπικές Αυτοδιοικήσεις, 
κρατικούς και ιδιωτικούς πολιτιστικούς φορείς, πολιτιστι¬ 
κούς οργανισμούς, πολιτιστικά ιδρύματα, μέσα επικοινω¬ 
νίας και ενημέρωσης, (τηλεόραση, ραδιόφωνα, έντυπο 
τύπο), ιδρύματα με μορφωτική και πολιτισμική δράση, εκ¬ 
δοτικούς οργανισμούς, ερευνητικά ιδρύματα και στον ευ¬ 
ρύτερο χώρο του πολιτισμού κ.λπ. ως στελέχη, σύμβου¬ 
λοι, επιμορφωτές, κ.λπ. σε αντικείμενα της επιστήμης 
τους, συμβάλλοντας με επιστημονική επάρκεια και δημι¬ 
ουργικά στην καλλιέργεια και διάδοση της φιλοσοφικής 
και ανθρωπιστικής παιδείας και του πολιτισμού. 

γ) Σε φορείς του δημοσίου και ιδιωτικού τομέα, όπως 
Υπηρεσίες, Νοσηλευτικά Κέντρα, Ερευνητικά Κέντρα, 
επιχειρήσεις κ.α. των οποίων το αντικείμενο άπτεται ζητη¬ 
μάτων εφαρμοσμένης ηθικής ως στελέχη, σύμβουλοι, 
επιμορφωτές κ.λπ., (π.χ. σε σεμινάρια επιμόρφωσης για 
θέματα βιοηθικής, σε νοσοκομεία ως σύμβουλοι ηθικής 
και ιατρικής ηθικής ή σε επιχειρήσεις ως σύμβουλοι σε ζη¬ 
τήματα ηθικής των επιχειρήσεων κ.λπ. 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.Θί.ς)Γ - θ-ιτιθΝ: \λ/θ 5 ιπη 51 θγ @ βΐ·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θιιιό, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυΐΌ ανά σελίδα. 

Σε μορφή Οϋ: 


Τεύχος 


Περίοδος 


ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟΓΠ και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοηη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210-9472556 ίηίθΓΠθί : ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίθΓΠθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































